കോണ്‍ഗ്രസില് കലാപം ; ആഞ്ഞടിച്ച് ഉമ്മന് ചാണ്ടിയും ചെന്നിത്തലയും : ജോബിന്‍സ് - Express Herald\nകോണ്‍ഗ്രസില് കലാപം ; ആഞ്ഞടിച്ച് ഉമ്മന് ചാണ്ടിയും ചെന്നിത്തലയും : ജോബിന്‍സ്\nകേരളത്തിലെ ഡിസിസി പ്രസിഡന്റ്മാരുടെ പട്ടിക പുറത്ത് വന്നതോടെ കേരളത്തിലെ കോണ്‍ഗ്രസില് ഉടലെടുത്തിരുന്ന അസ്വസ്ഥത പുതിയ തലത്തിലേയ്ക്ക് . കേരളത്തിലെ കോണ്‍ഗ്രസിന്റെ പ്രമുഖ നേതാക്കളായ മുന്‍മുഖ്യമന്ത്രി ഉമ്മന് ചാണ്ടിയും മുന് കെപിസിസി പ്രസിഡന്റും പ്രതിപക്ഷ നേതാവുമായിരുന്ന രമേശ് ചെന്നിത്തലയും പരസ്യമായി വിമര്‍ശനവുമായി രംഗത്ത് വന്നിരിക്കുകയാണ്.\nഒരേ സമയമാണ് ഇരുവരും രണ്ടിടങ്ങളിലായി മാധ്യമങ്ങളെ കണ്ടത്. ഹൈക്കമാന്‍ഡ് പുറത്തുവിട്ട ഡിസിസി പ്രസിഡന്റ് പട്ടിക അംഗീകരിക്കുന്നു എന്ന് ചെന്നിത്തല പറഞ്ഞെങ്കിലും അംഗീകരിക്കുന്നു എന്നോ എല്ലാവരും അംഗീകരിക്കണമെന്നോ ഉമ്മന് ചാണ്ടി പറഞ്ഞില്ല. കേരളത്തില് വേണ്ടത്ര ചര്‍ച്ചകള് നടത്താതെയാണ് പട്ടിക ഹൈക്കമാന്‍ഡിന് കൈമാറിയതെന്ന് ഇരുവരും ഓരേ സ്വരത്തില് പറഞ്ഞു.\nകേരളത്തില് വേണ്ടത്ര ചര്‍ച്ചകള് നടത്തിയിരുന്നെങ്കില് പ്രശ്‌നങ്ങള് ഒഴിവാക്കാമായിരുന്നു എന്നും ചര്‍ച്ചകള് നടത്തി എന്നു വരുത്തി തീര്‍ക്കുകയായിരുന്നു വെന്നും നടക്കാത്ത ചര്‍ച്ചകള് നടന്നു എന്നു പറഞ്ഞുവെന്നും ഇരുവരും കുറ്റപ്പെടുത്തി.\nശിവദാസന് നായര്‍ക്കും അനില് കുമാറിനുമെതിരെയെടുത്ത നടപടിയിലും ഉമ്മന് ചാണ്ടി അതൃപ്തി രേഖപ്പെടുത്തി. വിശദീകരണം ചോദിച്ചശേഷം നടപടിയെന്നതാണ് ജനാധിപത്യ രീതിയെന്നും കോണ്‍ഗ്രസ് ജനാധിപത്യ പാര്‍ട്ടിയാണെന്നും ഉമ്മന് ചാണ്ടി പറഞ്ഞു.\nപാര്‍ട്ടിയില് ആര്‍ക്കാണ് ഗ്രൂപ്പില്ലാത്തതെന്നും എല്ലാവരും ഗ്രൂപ്പ് മാനേജര്‍മാരായി പ്രവര്‍ത്തിച്ചിട്ടുണ്ടെന്നും ചെന്നിത്തല തുറന്നടിച്ചു. തന്റെ പേര് അനാവശ്യമായി വിവാദങ്ങളിലേയ്ക്ക് വലിച്ചിഴച്ചെന്ന് ഉമ്മന് ചാണ്ടിയും കുറ്റപ്പെടുത്തി.\nഉമ്മന് ചാണ്ടിയും രമേശ് ചെന്നിത്തലയും ഒരു വിഷയത്തില് ഒരേ രീതിയില് ശക്തമായ അതൃപ്തി അറിയിക്കുന്ന സംഭവം ഈ അടുത്ത കാലത്ത് കേരളത്തിലെ കോണ്‍ഗ്രസില് ഉണ്ടായിട്ടില്ല. അത് കൊണ്ട് തന്നെ ഇത് ശക്തമായി കലാപത്തിലേയ്ക്കുള്ള സൂചന കൂടിയാണ്. നടപടിയെടുത്തതില് സാമാന്യമര്യാദ പാലിച്ചില്ലെന്ന് മുതിര്‍ന്ന നേതാവ് കെ.സി. ജോസഫ് പറഞ്ഞു. ഉമ്മന് ചാണ്ടിയേയും ചെന്നിത്തലയേയും അപമാനിക്കാനുള്ള ശ്രമം മനപൂര്‍വ്വം നടത്തിയെന്ന് ഐ ഗ്രൂപ്പിന്റെ പ്രമുഖ നേതാവ് ജോസഫ് വാഴയ്ക്കന് പറഞ്ഞു. നടപടിയെടുത്ത രീതിയേയും വാഴയ്ക്കന് വിമര്‍ശിച്ചു.\nഉമ്മന് ചാണ്ടിയും ചെന്നിത്തലയും പരസ്യമായി രംഗത്ത് വന്നതോടെ കൂടുതല് വിമത സ്വരങ്ങളും ഒപ്പം സുധാകരന്റേയും മറുപടികളും വരും ദിവസങ്ങളില് ഉണ്ടാകുമെന്നാണ് കരുതുന്നത്.


ആത്മഹത്യ ചെയ്യിക്കുന്ന കുളം, തലയില്ലാതെ കുതിരയോടിക്കുന്ന പ്രേതം; നിലവിളികൾ ഉയരുന്ന ‘എപ്പിങ്’ | Epping Forest's haunted history\nആത്മഹത്യ ചെയ്യിക്കുന്ന കുളം, തലയില്ലാതെ കുതിരയോടിക്കുന്ന പ്രേതം; നിലവിളികൾ ഉയരുന്ന ‘എപ്പിങ്’\nമനോരമ ലേഖകൻ November 16, 2020 09:01 AM IST\n2003 ഡിസംബറിലാണു സംഭവം. ബ്രിട്ടനിലെ പ്രശസ്തമായ പാരാനോർമൽ ഇൻവെസ്റ്റിഗേഷൻ ഷോയാണ് ‘മോസ്റ്റ് ഹോണ്ടഡ്’. അമാനുഷിക ശക്തികളെ പിന്തുടർന്ന് അവയുടെ സാന്നിധ്യം ശാസ്ത്രീയമായി തെളിയിക്കുന്ന ഒരു സംഘത്തിന്റെ യഥാർഥ ചെയ്തികളാണ് ഷോയ്ക്ക് ആധാരം. 2003ൽ ഈ സംഘം ഷോയ്ക്കു വേണ്ടി തിരഞ്ഞെടുത്തത് യുകെയിലെ കുപ്രസിദ്ധമായ എപ്പിങ് ഫോറസ്റ്റാണ്. അന്തരീക്ഷത്തിൽനിന്നു പെട്ടെന്നു പ്രത്യക്ഷപ്പെട്ട് തൊട്ടടുത്ത നിമിഷം മറയുന്ന പ്രേതങ്ങൾ, അലയടിക്കുന്ന നിലവിളികൾ, അജ്ഞാത വെളിച്ചങ്ങൾ, കൊലപാതകങ്ങൾ, ആത്മഹത്യകൾ... ഇങ്ങനെ പലവിധ കാരണങ്ങളാല് പേടിപ്പെടുത്തുന്നതാണ് എപ്പിങ് വനം.\n1878ലെ എപ്പിങ് ഫോറസ്റ്റ് ആക്ട് നിലനിൽക്കുന്നതിനാൽ അന്നു മുതൽ ഇതുവരെ ഇവിടുത്തെ മരങ്ങൾ വെട്ടിയിട്ടില്ല. വളർന്നു പടർന്നു പന്തലിച്ച്, സൂര്യപ്രകാശം പോലും എത്തിനോക്കാൻ മടിക്കുന്ന ഈ കാടുമായി ബന്ധപ്പെട്ട് പ്രേതകഥകൾ വളർന്നില്ലെങ്കിലേ അദ്ഭുതമുള്ളൂ.\nഎന്നാല് ശാസ്ത്രത്തപ്പോലും വെല്ലുവിളിക്കും വിധം പല സംഭവങ്ങളും റിപ്പോർട്ട് ചെയ്തു തുടങ്ങിയതോടെയാണ് ‘മോസ്റ്റ് ഹോണ്ടഡ്’ സംഘം ഈ കാട്ടിലേക്കു വച്ചുപിടിച്ചത്. ഡിക്ക് ടർപ്പിൻ എന്ന കുപ്രസിദ്ധ കൊള്ളക്കാരന്റെ ആത്മാവുമായി സംസാരിക്കുകയെന്നതായിരുന്നു ഈ ലൈവ് ഷോയുടെ ലക്ഷ്യം. 1705ലാണ് ടർപ്പിന്റെ ജനനം. എപ്പിങ് കാടുകളോടു ചേർന്ന് ഒരു അറവുശാലയും ഇയാൾക്കുണ്ടായിരുന്നു. എന്നാൽ കുതിരപ്പുറത്തെത്തി യാത്രക്കാരെ കൊള്ളയടിക്കുന്നതായിരുന്നു ചെറുപ്പകാലത്ത് ഇയാളുടെ വിനോദം. പലരെയും കൊന്ന് കാട്ടിൽ കുഴിച്ചിട്ടിട്ടുമുണ്ട്. കൊലപാതകക്കുറ്റത്തിന് 1739ൽ ഈ യുവാവിന് വധശിക്ഷ വിധിച്ചു. അതിനു ശേഷം പലരും ടർപ്പിന്റെ ആത്മാവിനെ എപ്പിങ് കാട്ടിൽ കണ്ടിട്ടുണ്ടെന്നാണു പറയുന്നത്. മോസ് ഹോണ്ടഡ് സംഘത്തിനുണ്ടായ അനുഭവവും ഇക്കാര്യം ഉറപ്പിച്ചു.\nഅന്ന് സംഘത്തിന്റെ ക്യാമറയ്ക്കു മുന്നിൽ ടർപ്പിന്റെ ആത്മാവ് പ്രത്യക്ഷപ്പെട്ടത്രേ! തുടർന്ന് ഇവരെ കാടിന്റെ ഉൾഭാഗത്തേക്കു കൊണ്ടുപോയി. ഇരുൾ വീണ കാട്ടിൽ വഴിയറിയാതെ പെട്ടുപോയ സംഘത്തിന് ഒടുവിൽ രക്ഷപ്പെടാൻ വനംവകുപ്പ് ഉദ്യോഗസ്ഥരുടെ സഹായം തേടേണ്ടി വന്നു! കാട്ടിലെ ലവ്ടൻ ക്യാംപ് എന്നറിയപ്പെടുന്ന സ്ഥലത്തായിരുന്നു പ്രധാനമായും ഷൂട്ടിങ് നടന്നത്. അവിടം ടർപ്പിനിലൂടെ മാത്രമല്ല, അതിനു മുൻപും കുപ്രസിദ്ധമായിരുന്നു. എഡി 60ൽ ഗോത്ര രാജ്ഞിതായ ബൗഡിക്കയുടെ സൈനിക ക്യാംപ് അവിടെയുണ്ടായിരുന്നുവെന്നാണു കരുതപ്പെടുന്നത്. യുദ്ധത്തിലും അക്രമങ്ങളിലും കൊല്ലപ്പെട്ട സൈനികരുടെ ആത്മാക്കൾ ഇപ്പോഴും അവിടംവിട്ടു പോകാതെ ചുറ്റിത്തിരിയുന്നുണ്ടത്രേ! രാത്രികളിൽ പലപ്പോഴും സൈനിക മാർച്ചിന്റെയും ഡ്രംസിന്റെയുമെല്ലാം ശബ്ദം കാടിനുള്ളിൽനിന്നു കേൾക്കാറുണ്ടെന്നും പറയപ്പെടുന്നു.\nഎപ്പിങ് വനവുമായി ബന്ധപ്പെട്ടുള്ള കഥകൾ ഇനിയുമേറെ. കാടിന്റെ വലുപ്പവും അതിനകത്തു തിങ്ങിനിറഞ്ഞ മരങ്ങളുടെ സാന്നിധ്യവും ലണ്ടൻ നഗരവുമായുള്ള അടുപ്പവുമെല്ലാം ഇത്തരം കഥകൾക്കു വളം വച്ചു കൊണ്ടേയിരുന്നു. കൊലപാതകം ഉൾപ്പെടെയുള്ള കുറ്റകൃത്യങ്ങൾ ചെയ്യുന്നവർ വരെ ലണ്ടനിൽനിന്ന് ഓടിയെത്തിയിരുന്നത് എപ്പിങ് കാട്ടിലേക്കായിരുന്നു. അവിടെ എത്ര പേരെ കുഴിച്ചിട്ടിട്ടുണ്ടെന്നോ, എത്ര പേർ ആരുമറിയാതെ മരിച്ചു മണ്ണടിഞ്ഞിട്ടുണ്ടെന്നോ ഒന്നും ആർക്കും അറിയില്ല. കാടിനു സമീപത്തു കൂടി പോകുന്നവരെ ഭയപ്പെടുത്താൻ പല രൂപങ്ങളിൽ പ്രേതങ്ങളെത്തുമെന്നതു മാത്രം എല്ലാവര്‍ക്കും ഉറപ്പായ കാര്യം.1960കളിൽ ഇവിടെ മറ്റൊരു കാര്യവും റിപ്പോർട്ട് ചെയ്തിട്ടുണ്ട്– കാട്ടിൽനിന്ന് അർധരാത്രി ഒരു തലയില്ലാത്ത മൃതദേഹം കുതിരയോടിച്ച് പോവുകയും പാതിവഴിയിൽ അപ്രത്യക്ഷമാവുകയും ചെയ്യുമത്രേ! ഒറ്റനോട്ടത്തിൽത്തന്നെ നുണയാണെന്നു വ്യക്തമാകുമെങ്കിലും പിന്നീട് ഒട്ടേറെ ടിവി പ്രോഗ്രാമുകൾക്കും ഫിക്‌ഷൻ എഴുത്തുകൾക്കും ഈ തലയില്ലാത്ത പ്രേതം വിഷയമായിട്ടുണ്ടെന്നതാണു യാഥാർഥ്യം.\n300 വർഷം മുൻപ് രണ്ട് കമിതാക്കൾ ആത്മഹത്യ ചെയ്ത കുളവും കാട്ടിലുണ്ട്. അവിടേക്ക് ഓരോരുത്തരെ ആകർഷിച്ച് ആത്മഹത്യയ്ക്കു പ്രേരിപ്പിക്കന്ന ആത്മാക്കളും എപ്പിങ് കാട്ടിലുണ്ടെന്നത് മറ്റൊരു കഥ. കാടിനോടു ചേർന്നുള്ള ഹാങ്‌മാൻസ് ഹിൽ എന്നറിയപ്പെടുന്ന കുന്നിൻചുവട്ടിലാണു മറ്റൊരു പ്രശ്നം. അവിടെ ന്യൂട്രലിലിട്ട് കാർ പാർക്ക് ചെയ്താൽ പതിയെ മുകളിലേക്ക് ഉരുണ്ടു കയറുമത്രേ! കുന്നിന് മാഗ്നറ്റിക് സ്വഭാവമുണ്ടോയെന്നു വരെ ഇതിനെത്തുടർന്നു പരിശോധിച്ചുനോക്കി. പക്ഷേ കുന്നിലേക്കുള്ള റോഡിന്റെ നിർമാണത്തിലെ പ്രത്യേകത കാരണം തോന്നുന്ന ഒപ്റ്റിക്കൽ ഇല്യൂഷനാണെന്നു പിന്നീട് തെളിഞ്ഞു. എന്നാൽ പണ്ട് കുറ്റവാളികളെ തൂക്കിക്കൊന്നിരുന്ന ആരാച്ചാരുടെ ആത്മാവാണ് വണ്ടി കൊണ്ടുപോകുന്നതെന്നാണു പ്രദേശവാസികൾ വിശ്വസിക്കുന്നത്.\nകാട്ടിലൂടെ നടന്നാൽ ആരോ പിടിച്ചു വലിക്കുന്നതായും സ്പർശിക്കുന്നതായും ഇരുട്ടിൽ നിലവിളി കേട്ടതായുമൊക്കെ പലരും പറഞ്ഞിട്ടുണ്ട്. ചിലപ്പോൾ വണ്ടികൾക്കു മുന്നിൽ ചില രൂപങ്ങൾ പ്രത്യക്ഷപ്പെട്ട് പെട്ടെന്ന് അപ്രത്യക്ഷമാകുമത്രേ! എന്നാൽ കള്ളന്മാരും കൊലപാതകികളും ലഹരിക്കടത്തുകാരും താവളമാക്കി വച്ചിരിക്കുന്ന വനത്തിലേക്ക് മറ്റുള്ളവർ കടന്നു വരാതിരിക്കാനുള്ള തന്ത്രമാണ് ഈ പ്രേതകഥകളെന്നു വിശ്വസിക്കുന്നവരും ഏറെ. ഇടതൂർന്നു വളർന്ന മരങ്ങളും നിശബ്ദതയും ഇരുട്ടുമെല്ലാമായി ലോകത്തിലെ ഏറ്റവും ദുരൂഹമായ വനങ്ങളിലൊന്നായി എപ്പിങ് ഫോറസ്റ്റ് ഇന്നും തുടരുന്നുണ്ടെന്നതു പക്ഷേ യാഥാർഥ്യം.\nEnglish Summary: Epping Forest's haunted history


XeriL (XML സീരിയലൈസേഷൻ ലൈബ്രറി)\nXeriL (XML സീരിയലൈസേഷൻ ലൈബ്രറി) എന്ന് പേരിട്ടിരിക്കുന്ന Linux ആപ്പാണിത്, ഇതിന്റെ ഏറ്റവും പുതിയ പതിപ്പ് XeriL-1.0.tar.gz ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nXeriL (XML സീരിയലൈസേഷൻ ലൈബ്രറി) എന്ന് പേരിട്ടിരിക്കുന്ന ഈ ആപ്പ് OnWorks-നൊപ്പം സൗജന്യമായി ഡൗൺലോഡ് ചെയ്ത് ഓൺലൈനായി പ്രവർത്തിപ്പിക്കുക.\nXeriL ഒരു ജാവ ലൈബ്രറിയാണ്, അത് ഒരു java ഒബ്ജക്റ്റിനെ ഒരു xml പ്രമാണമാക്കി മാറ്റാനും തിരിച്ചും അനുവദിക്കുന്നു (DTD ഒബ്ജക്റ്റിനെ ആശ്രയിച്ചിരിക്കുന്നു). മാപ്പർമാരുടെ ഒരു ശക്തമായ ആശയം (വിപുലീകരിക്കാവുന്നത്) നിങ്ങളുടെ ആവശ്യങ്ങൾക്ക് അനുയോജ്യമായ ഫലം ക്രമീകരിക്കാൻ കഴിയും. കോൺഫിഗറേഷൻ ഫയലുകൾക്ക് വളരെ ഉപയോഗപ്രദമാണ്.\nhttps://sourceforge.net/projects/xeril/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണിത്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


Homeonlineസംസ്ഥാനത്ത് ഓണ്‍ലൈന് വാഹന തട്ടിപ്പ് വ്യാപകം; OLX വഴി തട്ടിപ്പിന് ഇരയായത് നിരവധി പേര്\nസംസ്ഥാനത്ത് ഓണ്‍ലൈന് വാഹന തട്ടിപ്പ് വ്യാപകമാകുന്നു. ഉത്പന്നങ്ങള് വില്‍ക്കുന്നതിനും വാങ്ങുന്നതിനും ഉപയോഗിക്കുന്ന ഓണ്‍ലൈന് ആപ്ലിക്കേഷനായ ഒഎല്‍എക്‌സ് വഴി പണം നഷ്ടപ്പെട്ടത് നിരവധി പേര്‍ക്കാണ്.\nഎല്ലാം ഓണ്‍ലൈനായ കാലത്ത് തട്ടിപ്പുകളും ഓണ്‍ലൈനാകുകയാണ്. ഓണ്‍ലൈനില് വില്‍ക്കല് വാങ്ങല് സൈറ്റായ ഒഎല്‍എക്‌സ് വഴിയുള്ള വാഹന തട്ടിപ്പിന് ഇരയായത് നിരവധി പേരാണ്.\nആരെയും വലയില് വീഴ്ത്തുന്ന തരത്തിലാണ് തട്ടിപ്പ് സംഘത്തിന്റെ ആസൂത്രണം. യൂട്ട്യൂബറും കട്ടപ്പന സ്വദേശിയുമായ ജോബിന് തട്ടിപ്പില് നിന്നും രക്ഷപ്പെട്ടത് കഷ്ടിച്ചാണ്. ഒഎല്‍എക്‌സില് കാര് വില്‍ക്കാനിട്ട പരസ്യം കണ്ടാണ് ഇടനിലക്കാരന് എന്ന് പരിജയപ്പെടുത്തിയ തട്ടിപ്പ് സംഘം ജോബിനെ വിളിക്കുന്നത്.\nയാതൊരുവിധ ഡിമാന്റുകളും മുന്നോട്ട് വെക്കാത്ത തട്ടിപ്പ് സംഘം വാഹനത്തിന്റെ മുഴുവന് ഡീറ്റൈല്‍സും പലതവണയായി മനസിലാക്കിയാണ് തട്ടിപ്പ് നടത്തുക. സംഘം നേരിട്ട് വാഹനം വാങ്ങാന് എത്തുന്നില്ല എന്നതാണ് പ്രത്യേകത. തട്ടിപ്പ് സംഘം മറ്റ് വാഹന ഡീലര്‍മാരെ ബന്ധപ്പെടുകയും വാഹനം ഇഷ്ടമായ ശേഷം അവരില് നിന്നും പണം അക്കൗണ്ടില് ആവശ്യപ്പെടുകയാണ്.\nകസ്റ്റമേഴ്‌സിനോട് ഒഎല്‍എക്‌സില് ആവശ്യപ്പെട്ട പ്രതിഫലവും ഉടമകളോട് മാര്‍ക്കറ്റ് വിലയില് നിന്നും താഴ്ത്തിയുമാണ് ഡീല് ഉറപ്പിക്കുന്നത്. മെച്ചപ്പെട്ട വില ലഭ്യമാകുന്നതിനാല് ഉടമകളും കുറഞ്ഞ വിലക്ക് വാഹനം കിട്ടുന്നതിനാല് ഡീലര്‍മാരും ഇരകളാകുന്നു. പണം നഷ്ടമാകുന്ന ഡീലര്‍മാരും പണം കിട്ടാതെ പോകുന്ന വാഹന ഉടമകളും നിസാഹായ അവസ്ഥയിലാണ്.\nദില്ലി കേന്ദ്രികരിച്ച് നടക്കുന്ന തട്ടിപ്പിന് അടിമാലി സ്വദേശി ഉള്‍പ്പെടെ നിരവധി പേരാണ് ഇതിനോടകം ഇരയായത്…ഓണ്‍ലൈന് വഴി വാങ്ങാനോ വില്‍ക്കാനോ ആഗ്രഹിക്കുന്നവരാണെങ്ങില് നിങ്ങളും സൂക്ഷിക്കുക. തട്ടിപ്പ് സംഘം നിങ്ങളെ വല വിരിച്ച് കാത്തിരിക്കുകയാണ്….


ചാര്‍ട്ടേഡ് വിമാനത്തില് സ്വര്‍ണക്കടത്ത് : കരിപ്പൂരില് നാല് പേര് പിടിയില് - News Bengaluru\nചാര്‍ട്ടേഡ് വിമാനത്തില് സ്വര്‍ണക്കടത്ത് : കരിപ്പൂരില് നാല് പേര് പിടിയില്\nBy news desk\t On Jun 22, 2020 0\nമലപ്പുറം : കരിപ്പൂര് വിമാനത്താവളത്തില് വന് സ്വര്‍ണവേട്ട. യുഎഇയില്‍നിന്ന് രണ്ട് ചാർട്ടേഡ് വിമാനങ്ങളിലായി എത്തിയ നാല് നാല് പേരാണ് കസ്റ്റംസ് ഇൻ്റലിജൻസ് പിടിയിലായത്. ഇവരില്‍നിന്ന് മൂന്ന് കിലോയോളം സ്വര്‍ണമാണ് കസ്റ്റംസ് പിടിച്ചെടുത്തത്.\nഇന്നു പുലർച്ചെ ഷാർജയിൽ നിന്നും എത്തിയ എയർ അറേബ്യയുടെ ചാർട്ടേഡ് വിമാനത്തിലെ യാത്രക്കാരനിൽ നിന്നും ഒന്നേകാൽ കിലോ സ്വർണമാണ് പിടികൂടിയത്. സ്വർണം കുഴമ്പ് രൂപത്തിലാക്കി അടിവസ്ത്രത്തിൽ ഒളിപ്പിച്ചാണ് കടത്തിയത്. ദുബായിൽ നിന്നും വന്ന ദുബായിൽ നിന്നും വന്ന ഫ്ലൈ ദുബായിയുടെ ചാർട്ടേഡ് വിമാനത്തിൽ നിന്നാണ് മറ്റു മൂന്ന് യാത്രക്കാരെ പിടികൂടിയത്. ഇവരും മിശ്രിത രൂപത്തിലാക്കിയാണ് സ്വർണം കടത്താൻ ശ്രമിച്ചത്. മൂന്ന് പേരിൽ നിന്നുമായി ഒന്നേകാൽ കിലോ സ്വർണം പിടികൂടി.\nകോവിഡ് പ്രതിസന്ധിയെ തുടർന്ന് വിമാനത്താവളങ്ങളിലെ സുരക്ഷാ പരിശോധനയിൽ വന്ന ഇളവുകൾ സ്വർണക്കടത്ത് സംഘം ചൂഷണം ചെയ്യുന്നു എന്നതിൻ്റെ സൂചനയാണ് മണിക്കൂറുകൾക്കുള്ളിൽ മൂന്ന് കിലോയോളം സ്വർണം പിടികൂടിയ സംഭവം സൂചിപ്പിക്കുന്നത്. കോവിഡ് കാലത്ത് പ്രവാസികളെ നാട്ടിലെത്തിക്കാനായി ഏര്‍പ്പെടുത്തിയിരിക്കുന്ന ചാര്‍ട്ടേഡ് വിമാനങ്ങളാണ് ഇപ്പോള് സ്വര്‍ണടക്കടത്തിന് ഉപയോഗിക്കുന്നത്. കഴിഞ്ഞദിവസം കണ്ണൂര് വിമാനത്താവളത്തില് ചാര്‍ട്ടേഡ് വിമാനത്തിലെത്തിയ മലപ്പുറം സ്വദേശിയില്‍നിന്ന് 432 ഗ്രാം സ്വര്‍ണം പിടികൂടിയിരുന്നു.\nബെംഗളൂരുവില് ഹോം ക്വാറന്റെയിനുമായി ബന്ധപ്പെട്ട സംശയങ്ങള് തീര്‍ക്കാന് 24×7 ഹെല്‍പ്പ് ലൈന് നമ്പറുമായി സര്‍ക്കാര്\nബെംഗളൂരുവിലെ തീവ്ര കോവിഡ് ബാധിത പ്രദേശങ്ങളില് വീണ്ടും ലോക് ഡൗൺ


താനും ജാദവിനെപ്പോലെ, അമ്മയെ സ്പര്‍ശിക്കാനായില്ല, ഇന്ത്യക്കെതിരെ ആഞ്ഞടിച്ച് യാസിന് മാലിഖ് | 'Like Jadhav, I Too Couldn't Hug My Mother Because of Glass Screen': Yasin Malik Writes to Sushma Swaraj - Malayalam Oneindia\n» താനും ജാദവിനെപ്പോലെ, അമ്മയെ സ്പര്‍ശിക്കാനായില്ല, ഇന്ത്യക്കെതിരെ ആഞ്ഞടിച്ച് യാസിന് മാലിഖ്\nതാനും ജാദവിനെപ്പോലെ, അമ്മയെ സ്പര്‍ശിക്കാനായില്ല, ഇന്ത്യക്കെതിരെ ആഞ്ഞടിച്ച് യാസിന് മാലിഖ്\nUpdated: Mon, Jan 1, 2018, 16:45 [IST]\nദില്ലി: ഇന്ത്യയ്ക്കെതിരെ തുറന്നടിച്ച് കശ്മീർ വിഘടനവാദി നേതാവ് യാസിൻ മാലിക്. പാകിസ്താനില് തടവില് കഴിയുന്ന കുല്‍ഭൂഷന് ജാദവിനു മാത്രമല്ല തനിക്കും ഇതുപോലെയുള്ള അവസ്ഥയുണ്ടായിട്ടുണ്ടെന്നു യാസിന് മാലിക് പറഞ്ഞു. ഇന്ത്യയിലെ വിവിധ ജയിലുകളില് കഴിഞ്ഞിരുന്ന കാലത്ത് തനിക്കും തന്റെ അമ്മയേയും ബന്ധുക്കളേയും ചില്ലിന്റെ മറവില് നിന്നു മാത്രമേ കാണാന് സാധിച്ചുള്ളുവെന്നും. സുരക്ഷ പ്രശ്‌നം പറഞ്ഞ് തന്നെ ആലിംഗനം ചെയ്യാന് പോലും അനുവദിച്ചിരുന്നില്ലെന്നും യാസിന് ചൂണ്ടിക്കാട്ടുന്നുണ്ട്. വിദേശ കാര്യ മന്ത്രി സുഷമാ സ്വരാജിന് അയച്ച തുറന്ന കത്തിലാണ് മാലിക് ഇക്കാര്യം പറഞ്ഞത്.\nകോളില് ദേശാടന പക്ഷികള് കൂട്ടത്തോടെ ചത്തു വീഴുന്നു! കാരണം വിഷം?\nപാകിസ്താന് ജയില് കഴിയുന്ന കുല്‍ഭൂഷന് ജാദവിനെ ഭാര്യയ്ക്കും അമ്മയ്ക്കും മറവില് കാണാന് മാത്രമേ സാധിച്ചുള്ളവെന്നുള്ള വിവാദം ഉയര്‍ന്ന സാഹചര്യത്തിലാണ്. ഇന്ത്യയിലെ വിവിധ ജയിലുകളില് നിന്ന് സമാന സംഭവം തനിയ്ക്കു ഉണ്ടായിരുന്നുവെന്ന് യാസില് അഭിപ്രായപ്പെട്ടത്. ചില്ലു മറ കരണം മാതാവിന് തന്നെ ആലിംഗനം ചെയ്യാന് പോലും കഴിഞ്ഞില്ലെന്ന് യാസിന് പറഞ്ഞു.\nവീട്ടുകാരെ കാണാന് സാധിച്ചില്ല\nമാലിക് ഇന്ത്യയ്‌ക്കെതിരെ ഗുരുതരമായ ആരോപണങ്ങളാണ് ഉന്നയിച്ചത്. സ്വതന്ത്ര കശ്മീര് പോരാളിയായിരുന്ന മുഹമ്മദ് മഖ്ബൂലിന്റെ അവാസാന ആഗ്രഹം പോലും ഇന്ത്യ സാധിച്ചു കൊടുത്തിലെന്നും യാസിന് പറയുന്നുണ്ട്. തൂക്കിലേറ്റും മുന്‍പ് കുടുംബത്തെ ഒരു നോക്കു കാണണമെന്ന് മുഖ്ബൂല് അഭ്യര്‍ഥിച്ചിരുന്നു. എന്നാല് ഇന്ത്യ അത് സാധിച്ചു കൊടുത്തിരുന്നില്ല.\nഅഫ്‌സല് ഗുരുവിന്റെ വധ ശിക്ഷ\nഅഫ്‌സല് ഗുരുവിന്റെ കാര്യത്തിലും കടുത്ത മനുഷ്യാവകാശ ലംഘനമാണ് നടന്നത്. ഇന്ത്യ കുറ്റം തെളിയിക്കുന്നതിനു പകരം ജനകൂട്ടത്തെ തൃപ്തിപ്പെടുത്താന് വേണ്ടി ശിക്ഷ നടപ്പിലാക്കുകയാണ് ചെയ്തതെന്നും യാസിന് തുറന്നടിച്ചു. കൂടാതെ ഇന്ത്യന് സേന പിടിച്ചു കൊണ്ടു പോയ ആയിരത്തോളം കശ്മീരി യുവാക്കളെ കുറിച്ചു ഇപ്പോഴും യാതൊരു വിവരവുമില്ലെന്നും യാസിന് സുഷമയ്ക്ക് എഴുതിയ കത്തില് പരാമര്‍ശിക്കുന്നുണ്ട്.\nപാകിസ്താനിൽ നിന്ന് ജാദവിന്റെ കുടുംബാംഗങ്ങൾക്ക് വളരെ മോശമായ അനുഭവമാണ് ഉണ്ടായിരിക്കുന്നത്.. ഭർത്താവിനെ കാണാനെത്തിയ ഭാര്യയോട് താലിമാലയുൾപ്പെടെയുള്ള ആഭരണങ്ങൾ അഴിച്ചുമാറ്റാൻ അധികൃതർ അവശ്യപ്പെട്ടിരുന്നു. കൂടാതെ നെറ്റിയിലെ സിന്ദുരവും പൊട്ടും അഴിപ്പിച്ചിരുന്നു. അമ്മയോട് മാതൃഭാഷയായ മറാടിയിൽ സംസാരിക്കരുതെന്നും പാക് അധികൃതർ നിർദേശിച്ചിരുന്നു.\nകടുത്ത മനുഷ്യാവകാശ ലംഘനം\nമനുഷ്യത്വത്തിന്റെ ഭാഗമായാണ് ജാദവിന് തന്റെ വീട്ടുകാരെ സന്ദർശിക്കാൻ അവസരം നൽകിയതെന്നാണ് പാകിസ്താന്റെ വാദം. എന്നാൽ പാകിസ്താനിൽ നടന്നത് കടുത്ത മനുഷ്യാവകാശ ലംഘനമാണ്. ജാദവിന്റെ അമ്മയോടും ഭാര്യയോടും സർക്കാർ കാണിച്ചത് മനുഷ്യാവകാശ ലംഘനത്തിന്റെ ക്രൂരമായ മുഖം തന്നെയാണ്. ജാദവിന്റെ ഭര്യയുടെ മാലയും കൈ കളിലുണ്ടായിരുന്ന വളകളും ധരിച്ചിരുന്ന വസ്ത്രങ്ങളും, ചെരുപ്പും അഴിപ്പിച്ചത് സുരക്ഷയുടെ ഭാഗമല്ല മറിച്ച് രണ്ട് പാവം സ്ത്രീകളെ കരുവാക്കി ഇന്ത്യയെ അപമാനിക്കുകയായിരുന്നു സർക്കാരിന്റെ ലക്ഷ്യം.\nkulbhushan jadhav death sentence jail wife mother visa pakistan india വധശിക്ഷ പാകിസ്താൻ ജയിൽ ഭാര്യ\nKashmiri separatist leader Yasin Malik on Sunday penned an open letter to external affairs minister Sushma Swaraj to highlight the miseries of Kashmiri political prisoners and equated it to the plight of Kulbhushan Jadhav, who is on death row in Pakistan.\nരാജസ്ഥാനില് സര്‍ക്കാരുണ്ടാക്കാന് കോണ്‍ഗ്രസ് നീക്കം ആരംഭിച്ചു.... രാഹുല് ഗാന്ധിയുമായി കൂടിക്കാഴ്ച


സോളാര് റിപ്പോര്‍ട്ട് വായിക്കാന് ജനം ഇരച്ചുകയറി: നിയമസഭാ സൈറ്റ് നിശ്ചലമായി - ഇ വാർത്ത | evartha\nസോളാര് റിപ്പോര്‍ട്ട് വായിക്കാന് ജനം ഇരച്ചുകയറി: നിയമസഭാ സൈറ്റ് നിശ്ചലമായി\nനിയമസഭാ വെബ്‌സൈറ്റ് നിശ്ചലമായി. ഉമ്മന്‍ചാണ്ടി ഉള്‍പ്പെടെയുള്ള യുഡിഎഫ് നേതാക്കള്‍ക്കെതിരെ കടുത്ത പരാമര്‍ശങ്ങളുള്ള സോളാര് കമ്മിഷന് റിപ്പോര്‍ട്ട് അപ്‌ലോഡ് ചെയ്തതിനു പിന്നാലെയാണ് സൈറ്റ് നിശ്ചലമായത്. www.niyamasabha.org എന്ന സൈറ്റ് സെര്‍ച്ച് ചെയ്താല് ദിസ് പേജ് ഈസ് നോട്ട് വര്‍ക്കിംഗ് എന്നാണ് കാണിക്കുന്നത്.\nഇംഗ്ലീഷിലുള്ള നാലുഭാഗങ്ങളാണ് ആദ്യം സൈറ്റില് പ്രസിദ്ധീകരിച്ചത്. സഭാ സമ്മേളനം തീര്‍ന്ന് ഏറെ നേരത്തിനു ശേഷമാണ് മലയാളം പരിഭാഷ സൈറ്റില് ചേര്‍ത്തത്. ഇതിന്റെ അറിയിപ്പ് വന്നതും സൈറ്റിന്റെ വേഗം കുറഞ്ഞു. വലുപ്പം കൂടിയ ഫയല് ആയതിനാലാണ് ഡൗണ്‍ലോഡ് ചെയ്തു തുറന്നുവരാന് താമസമെന്നാണു സര്‍ക്കാര് വൃത്തങ്ങളുടെ വിശദീകരണം. ആളുകള് കൂട്ടത്തോടെ വെബ്‌സൈറ്റില് കയറിയപ്പോള് പ്രവര്‍ത്തനം ഏതാണ്ട് പൂര്‍ണമായും നിലയ്ക്കുകയായിരുന്നു.\nപ്രമാദമായ സോളാര് തട്ടിപ്പില് മുന്‍മുഖ്യമന്ത്രി ഉമ്മന് ചാണ്ടിയെയും പ്രമുഖ കോണ്‍ഗ്രസ് നേതാക്കളെയും പ്രതിക്കൂട്ടില് നിര്‍ത്തുന്നതാണ് ജസ്റ്റിസ് ശിവരാജന് കമ്മീഷന്റെ അന്വേഷണ റിപ്പോര്‍ട്ട്. ഇന്ന് പ്രത്യേക നിമയസഭാ സമ്മേളനത്തില് മുഖ്യമന്ത്രി പിണറായി വിജയന് സഭയുടെ മേശപ്പുറത്തു വച്ച കേരളരാഷ്ട്രീയത്തെ പിടിച്ചുലക്കുന്ന റിപ്പോര്‍ട്ടില് ഉമ്മന്‍ചാണ്ടിക്കും മുന്‍മുഖ്യമന്ത്രിയുടെ ഓഫീസിനും മന്ത്രിമാര്‍ക്കുമെതിരെ ഗുരുതര കണ്ടെത്തലുകളാണുള്ളത്.\nഗുരുതര ലൈംഗികാരോപണങ്ങളാണ് സോളാര് അഴിമതിക്കേസ് അന്വേഷണ റിപ്പോര്‍ട്ടില് യു.ഡി.എഫ് നേതാക്കള്‍ക്കെതിരെയുള്ളത്. മുന് മുഖ്യമന്ത്രി ഉമ്മന് ചാണ്ടി, മന്ത്രിമാരായിരുന്ന ആര്യാടന് മുഹമ്മദ്, എ.പി അനില് കുമാര് അടൂര് പ്രകാശ് തുടങ്ങിവര്‍ക്കെതിരെയും എം.എല്‍എമാര്‍ക്കെതിരെയുമാണ് റിപ്പോര്‍ട്ടില് പരാമര്‍ശമുള്ളത്. സോളര് റിപ്പോര്‍ട്ടില് അനുബന്ധഭാഗമായി ചേര്‍ത്തിരിക്കുന്ന കത്തിലാണ് സരിത മന്ത്രിമാരുടെയും മറ്റ് നേതാക്കളുടെയും’തനിസ്വരൂപം’ പുറത്തുകൊണ്ടുവന്നിരിക്കുന്നത്.


സർക്കാരുമായുണ്ടായ തെറ്റിദ്ധാരണ ഗവർണർ വിവാദമാക്കുന്നു; വിമർശിച്ച് ദേശാഭിമാനി |\nനേര്യമംഗലത്തിനു സമീപം യുവ വൈദികൻ വള്ളം ...\nസർക്കാരുമായുണ്ടായ തെറ്റിദ്ധാരണ ഗവർണർ വിവാദമാക്കുന്നു; വിമർശിച്ച് ദേശാഭിമാനി\nSaturday, January 18, 2020 7:23 AM IST\nതിരുവനന്തപുരം: സംസ്ഥാനത്തെ അധികാരത്തിന്‍റെ കാര്യത്തിൽ ചട്ടപ്രകാരവും ഭരണഘടനാപരമായും താൻ ഒരുപടി മുകളിലാണെന്ന് അവകാശവാദം നടത്തിയ ഗവർണർ ആരിഫ് മുഹമ്മദ് ഖാനെ വിമർശിച്ചു സിപിഎം മുഖപത്രം. ദേശാഭിമാനിയുടെ മുഖപ്രസംഗത്തിലാണു ഗവർണറെ ശക്തമായ ഭാഷയിൽ വിമർശിക്കുന്നത്.\nആരിഫ് മുഹമ്മദ് ഖാൻ പദവിയുടെ വലിപ്പം തിരിച്ചറിയാത്തവിധം രാഷ്ട്രീയ പ്രസ്താവങ്ങൾ നടത്തി. സർക്കാരുമായുണ്ടായ തെറ്റിദ്ധാരണ ഗവർണർ വിവാദമാക്കുകയുമാണ്. രാഷ്ട്രീയ നിയമനമായ ഗവർണർ സ്ഥാനവും തെരഞ്ഞെടുക്കപ്പെട്ട സർക്കാരും തമ്മിലുള്ള വ്യത്യാസം മനസിലാക്കാതെ സംസ്ഥാനത്തിന്‍റെ കാര്യങ്ങളെല്ലാം തീരുമാനിക്കേണ്ടത് താനാണെന്ന് അദ്ദേഹം തെറ്റിദ്ധരിച്ചുപോയതാണെന്നും മുഖപ്രസംഗം പരിഹസിച്ചു.\nആരും ഭരണഘടനയ്ക്ക് അതീതരല്ലെന്നാണ് ഗവർണർ ആവർത്തിക്കുന്നത്. ഗവർണറെ അറിയിക്കാതെ സുപ്രീംകോടതിയിൽ സ്യൂട്ട് നൽകിയതാണ് കാരണമായി അദ്ദേഹം പറയുന്നത്. എന്നാൽ സർക്കാരിന്‍റെ എല്ലാ തീരുമാനവും ഗവർണറെ അറിയിക്കണമെന്ന് ഭരണഘടനയിലില്ല. മന്ത്രിസഭാ തീരുമാനങ്ങൾ അറിയിക്കാനുള്ള ഭരണഘടനാ ബാധ്യത മാത്രമേ മുഖ്യമന്ത്രിക്കുള്ളൂ. ഗവർണർക്ക് സംസ്ഥാനത്തിന്‍റെ ദൈനംദിന കാര്യങ്ങളിൽ ഇടപെടാനേ കഴിയില്ലെന്നും എഡിറ്റോഡിയൽ പറയുന്നു.\nപൗരത്വ ഭേദഗതി നിയമത്തിനെതിരായ സഭാപ്രമേയം നിയമപരമാണ്. ചട്ടങ്ങളും കീഴ്വഴക്കങ്ങളും അനുസരിച്ചാണ് അത് പാസാക്കിയതും. പ്രമേയം പാസാക്കുംമുന്പ് ഗവർണറെ അറിയിക്കണമെന്നില്ല. സഭ ചേരാൻ സർക്കാർ ഇതുവരെ തീരുമാനിച്ചിട്ടില്ല. സഭ വിളിക്കുകയാണെങ്കിൽ ഗവർണറെ വിവരം അറിയിക്കും. അതിനുമുന്പ് സമ്മേളനം വരാനുണ്ടെന്ന് എങ്ങനെ പറയാനാകുമെന്നും സിപിഎം മുഖപത്രം ചോദിക്കുന്നു.\nലണ്ടൻ: ഇംഗ്ലീഷ് പ്രീമിയർ ലീഗ് ഫുട്ബോളിലെ ആവേശപ്പോരിൽ ആഴ്‌സണലിന് ജയം. എമിറേറ്റ്സ് സ്റ്റേഡിയത്തിൽ നട...


ആവേശ ലഹരിയിൽ ഇന്ന് തൃശൂർ പൂരം • Live Kerala News\nആവേശ ലഹരിയിൽ ഇന്ന് തൃശൂർ പൂരം\n13/5/2019 at 8:50 am\nപൂരങ്ങളുടെ പൂരമായ തൃശ്ശൂർ പൂരം ഇന്ന്. മേളവാദ്യ ആചാരപ്പെരുമയ്ക്ക് ഇന്ന് പൂര നഗരി സാക്ഷിയാകും. പൂഴിയെറിഞ്ഞാൽ താഴെ വീഴാത്ത തരത്തിൽ ജനങ്ങളെത്തുന്ന പൂരം കേരളത്തിന്റെ സംസ്കാരിക തനിമയുടെ ഉത്സവം കൂടിയാണ്. ഇലഞ്ഞിത്തറ മേളത്തിന്റെ കൊട്ടിക്കേറൽ ഇന്ന് പൂര നഗരിയെ താള ലയത്തിൽ ആറാടിക്കും. കുടമാറ്റത്തിന്റെ വർണ കാഴ്ചകളും വെടിക്കെട്ടിന്റെ ആവേശവുമായി പൂരം ഇന്ന് വർണാഭമാകും.\nരാവിലെ, കണിമംഗലം ശാസ്താവിന്‍റെ ആദ്യ പൂരം വടക്കുംനാഥന്‍റെ സന്നിധിയിലേക്ക് പുറപ്പെട്ടു. വിവിധ ഘടക പൂരങ്ങൾ അൽപ്പ സമയത്തിനകം പുറപ്പെടും. കണിമംഗലം ശാസ്താവിന്റെ എഴുന്നള്ളത്തോടെയാണ് പൂരം ആഘോഷങ്ങളുടെ പാതയിലേക്ക് പ്രവേശിക്കുക. തുടര്‍ന്ന് ഘടകക്ഷേത്രങ്ങളിലെ ദേവീദേവന്മാര് ഓരോരുത്തരും വടക്കുംനാഥനെ കണ്ട് വണങ്ങും.


Entertainment – Page 86 – Malayalam today news\nHome»Archives»Entertainment (Page 86)\nസെലിബ്രറ്റി ബാഡ്മിന്റണ് ലീഗ് അമ്മ കേരള റോയല്‍സ് റണ്ണേഴ്‌സ്അപ്പ്\nBy Mtoday on November 15, 2016 Entertainment, India, Kerala, Latest News, Sports\nതെന്നിന്ത്യന് സിനിമാതാരങ്ങള് പങ്കെടുത്ത സെലിബ്രിറ്റി ബാഡ്മിന്റണ് ലീഗിന്റെ ആദ്യ സീസണില് ടോളീവുഡ് തണ്ടേഴ്‌സ് ജേതാക്കളായി. അമ്മ കേരള റോയല്‍സ്സാണ് റണ്ണേഴ്‌സ് അപ്പ്. ആദ്യന്തം വാശിയേറിയ കലാശപ്പോരാട്ടത്തില് ജയറാം നയിച്ച അമ്മ കേരള റോയല്‍സിനെ 3-1 ന് ആണ് ടോളീവുഡ് തണ്ടേഴ്‌സ് പരാജയപ്പെടുത്തിയത്. ദേശീയതാരമായ സുധീര്‍ബാബു ആയിരുന്നു ടോളീവുഡിന്റെ തുറുപ്പുചീട്ട്.4വ്യക്തിഗത ട്രോഫികള് കേരളം നേടി. കര്‍ണാടക ആപ്‌സ്, ചെന്നൈ റൈനോസ് എന്നിവര് യഥാക്രമം മൂന്നും നാലും സ്ഥാനങ്ങളില് എത്തി. മലേഷ്യന് തലസ്ഥാനമായ കോലാലമ്പൂരിലെ ചെറാസി ബാഡ്മിന്റണ് […]\nപ്രണയഗാനം പാടി വി.എസ് അച്യുതാനന്ദന്\nBy Mtoday on November 15, 2016 Entertainment, Kerala\nജയന് കലാ സാംസ്‌കാരിക വേദി സംഘടിപ്പിച്ച ഗാനസന്ധ്യയില് പ്രസംഗത്തിനിടെയാണ് വി.എസ് പ്രണയഗാനം മൂളി എല്ലാവരെയും അമ്പരിപ്പിച്ചത്. പ്രസംഗങ്ങളിലൂടെ ജനങ്ങളെ കൈയ്യിലെടുക്കുന്ന ഭരണപരിഷ്‌കാര കമ്മിഷന് ചെയര്‍മാന് ഇത്തവണ പാട്ടുപാടിയാണ് ജനങ്ങളുടെ കൈയ്യടി നേടിയത്. ജയന് സാംസ്‌കാരികോത്സവത്തിനിടെ പുരസ്‌കാരം വാങ്ങാനെത്തിയ ശ്രീകുമാരന് തമ്പിയെ കുറിച്ചും അദ്ദേഹത്തിന്റെ പാട്ടുകളെ കുറിച്ചും പറയുന്നതിനിടെയാണ് വി.എസ്സിന്റെ ഗാനാലാപനം. ചടങ്ങിന് വൈകിയെത്തിയത് കൊണ്ട് വി.എസ് തന്റെ പാട്ട് മൂളിയത് കേള്‍ക്കാനിയില്ലെങ്കിലും, സദസ്സിലുള്ളവര് പറഞ്ഞ് കാര്യമറിഞ്ഞപ്പോള് ഗാനരചയിതാവ് ശ്രീകുമാരന് തമ്പി പറഞ്ഞു. ഗായിക വാണി ജയറാമില് നിന്നും […]\nപൃഥ്വിയുടെ പ്രേതസിനിമ എസ്രയുടെ ടീസര് ഇറങ്ങി\nBy Mtoday on November 14, 2016 Entertainment, Latest News, Movies\nപൃഥ്വിരാജ് നായകനാകുന്ന പുതിയ ത്രില്ലര് ഹൊറര് സിനിമ എസ്രയുടെ ടീസര് ഇറങ്ങി. പൃത്വിയുടെ ഫെയ്ബുക്ക് പേജിലൂടെയാണ് ടീസര് ഇറങ്ങിയത്. ടീസര് ഇറങ്ങി മണിക്കൂറുകള്‍ക്കുള്ളില് രണ്ട് ലക്ഷത്തോളം പേര് വീഡിയോ കണ്ടു. ജെ.കെയാണ് സിനിമയുടെ സംവിധായകന്. “അവര് അവന്റെ പ്രണയം കവര്‍ന്നു. അവന് അവരുടെ ലോകവും… ഈ ശിശിരത്തില് എബ്രഹാം എസ്ര പ്രതികാരം ചെയ്യും.. ” നിഗൂഢതയും ദുരൂഹതയും നിറഞ്ഞ ഈ വാക്കുകളുടെയും കാഴ്ചകളുടെയും അകമ്പടിയോടെയാണ് എസ്രയുടെ വരവ്. പറയുന്ന വാക്കുകള്‍ക്കും കാണിക്കുന്ന കാഴ്ചകള്‍ക്കുമപ്പുറം മറ്റെന്തൊക്കെയോ സിനിമയില് നിന്നും […]\nഹിറ്റ്‌മേക്കര് തുളസീദാസ് മടങ്ങിയെത്തുന്നു, ‘ഗേള്‍സു’മായി\nBy Mtoday on November 8, 2016 Entertainment, Kerala, Latest News, Movies\nസ്ത്രീകഥാപാത്രങ്ങള് മാത്രമുള്ള സസ്‌പെന്‍സ് ത്രില്ലറാണ് ഗേള്‍സ്. ഒരു ഫ്രയിമില് പോലും പുരുഷ കഥാപാത്രങ്ങള് വരുന്നില്ല. അതാണ് ഗേള്‍സിന്റെ വ്യത്യസ്തത. ഗേള്‍സില് തമാശയും ആക്ഷനും സെന്റിമെന്റ്‌സും ഹെവി സസ്‌പെന്‍സും എല്ലാമുണ്ട്. കുടുംബ പ്രേക്ഷകരുള്‍പ്പെടെ എല്ലാവര്‍ക്കും രസിക്കുന്ന സിനിമയാണു ഗേള്‍സ്. നദിയ മൊയ്തു, ഇനിയ, മാനസപുത്രി സീരിയല് ഫെയിം അര്‍ച്ചന, തമിഴ് കോമഡി താരം ആര്‍തി, സുഭിക്ഷ, ഈഡന്, രേഷ്മ തുടങ്ങി തമിഴിലെയും മലയാളത്തിലെയും താരനിര ഗേള്‍സിലുണ്ട്. ആറു നായികമാരാണ് ഗേള്‍സില്. മുഖ്യകഥാപാത്രത്തെ അവതരിപ്പിക്കുന്നത് ഇനിയ. ഒരു നായികയെ കേന്ദ്രീകരിച്ചാണു […]\n21 ാമത് അന്താരാഷ്ട്ര ചലചിത്രമേളയുടെ ഡെലിഗേറ്റ്‌സ് രജിസ്‌ട്രേഷന് ആരംഭിച്ചു\nBy Mtoday on November 8, 2016 Entertainment, India, Kerala, Latest News, Movies\nതിരുവനന്തപുരം : അന്താരാഷ്ട്ര ചലചിത്രമേളയുടെ ഡെലിഗേറ്റ്‌സ് രജിസ്‌ട്രേഷന് ആരംഭിച്ചു. ഡിസംബര് ഒമ്പത് മുതല് പതിനാറുവരെയാണ് മേള നടക്കുക. വിദ്യാര്‍ത്ഥികള്‍ക്ക് 300 രൂപയും മറ്റുള്ളവര്‍ക്ക് 500രൂപയുമാണ് രജിസ്‌ട്രേഷന് ഫീസ്. ഐ.എഫ്.എഫ്.കെയുടെ വെബ്‌സൈറ്റില് നിന്ന് രജിസ്റ്റര് ചെയ്യാവുന്നതാണ്. ഇത്തവണ 15000 ഡെലിഗേറ്റ്‌സ് പാസ്സുകളാണ് അനുവദിച്ചിട്ടുള്ളത്. ഭിന്നലിംഗവിഭാഗങ്ങള്‍ക്കായി പ്രത്യേകം സൗകര്യങ്ങളും തിയേറ്ററുകളില് ഒരുക്കിയിട്ടുണ്ട്.\nഎന്.ഡി.ടി.വി വിലക്കിനെതിരെ സുപ്രീംകോടതിയില്\nBy Mtoday on November 7, 2016 Entertainment, India, Latest News\nന്യൂഡല്‍ഹി: കേന്ദ്ര വാര്‍ത്താവിതരണ മന്ത്രാലയമേര്‍പ്പെടുത്തിയ വിലക്കിനെതിരെ എന്‍ഡി ടിവി സുപ്രീം കോടതിയെ സമീപിച്ചു. എന്‍ഡിടിവി മേധാവി സുപര്‍ണാ സിംഗാണ് ഇക്കാര്യം വ്യക്തമാക്കിയത്. തന്റെ ട്വിറ്റര് പേജിലാണ് അവര് ഇക്കാര്യം സൂചിപ്പിച്ചത്. പത്താന്‍കോട്ട് തീവ്രവാദി ആക്രമണവുമായി ബന്ധപ്പെട്ട വാര്‍ത്തകള് റിപ്പോര്‍ട്ട് ചെയ്തതിനൊപ്പം വ്യോമതാവളവുമായി ബന്ധപ്പെട്ട ചില രഹസ്യ വിവരങ്ങളും ഉള്‍പ്പെട്ടിരുന്നുവെന്ന് ചൂണ്ടിക്കാട്ടിയാണ് കേന്ദ്ര സര്‍ക്കാര് ചാനലിനു വിലക്കേര്‍പ്പെടുത്തിയത്. നവംബര് ഒന്‍പതിനു ഉച്ചയ്ക്ക് ഒന്നു മുതല് 24 മണിക്കൂറത്തേക്കാണ് വിലക്ക്.\nBy Mtoday on November 7, 2016 Entertainment, Kasaragod, Kerala, Latest News, Sports\nപള്ളിക്കര: മുന്‍ചക്രം ആകാശത്തിന് നേരെയുയര്‍ത്തി നിവര്‍ന്ന് നിന്ന് ഓടിയും പിന്‍ചക്രം വായുവിലേക്ക് ഉയര്‍ത്തി ചെരിഞ്ഞോടിയുമുള്ള കെ.ടി.എം മോട്ടോര് സൈക്കിളുകളുടെ കണ്ണഞ്ചിപ്പിക്കുന്ന അഭ്യാസപ്രകടനത്തിന് ഇന്നലെ പള്ളിക്കര ബീച്ച് പാര്‍ക്കില് തിങ്ങി നിറഞ്ഞ ആയിരങ്ങള് സാക്ഷിയായി. കാസര്‍കോട്ടെ സെയിന് മോട്ടോര്‍സ് ഗ്രൂപ്പാണ് ഏവരെയും ആകാംക്ഷയുടെ മുള്‍മുനയില് നിര്‍ത്തിയ ത്രസിപ്പിക്കുന്ന മോട്ടോര്‍സൈക്കിള് സ്റ്റണ്ട് ഷോക്ക് നേതൃത്വം നല്‍കിയത്. കെ.ടി.എമ്മിന്റെ പ്രാഫഷണല് സ്റ്റണ്ട് റൈഡര്‍മാരായ ക്രിസ്, മുനീര്, ഉല്ലാസ് എന്നിവര് നടത്തിയ തലങ്ങും വിലങ്ങുമോടിയുള്ള പ്രകടനം കാസര്‍കോടിന് അപൂര്‍വ്വ വിരുന്നാവുകയും ചെയ്തു. കെ.ടി.എം […]\nറെകോര്‍ഡ് കലക്ഷനുമായി പുലിമുരുകന്\nBy Mtoday on November 7, 2016 Entertainment, Latest News, Movies\nമോഹന്‍ലാലിന്റെ ബ്രഹ്മാണ്ഡ ചിത്രമായ പുലിമുരുകന് നൂറ് കോടി കളക്ഷന് ലഭിച്ച ആദ്യ മലയാള ചിത്രം എന്ന നേട്ടത്തിന് അര്‍ഹമായി. വൈശാഖ് സംവിധാനം ചെയ്ത പുലിമുരുകന് വിദേശ രാജ്യങ്ങളില് കൂടി റിലീസ് ചെയ്തതാണ് 100 കോടി ക്ലബ്ബിലേക്കുള്ള പുലിമുരുകന്റെ യാത്രയ്ക്ക് വേഗം കൂട്ടിയത്. സാറ്റലൈറ്റ് റൈറ്റ് ഉള്‍പ്പെടെയുള്ള വിവിധ റൈറ്റ്‌സുകളില് നിന്ന് 15 കോടിയോളം രൂപയാണ് നിര്‍മ്മാതാവിന്റെ ലഭിച്ചത്. കേരളത്തില് നിന്ന് മാത്രം ഇതിനോടകം 65 കോടിക്കു മേല് നേടിയ ചിത്രം അമേരിക്ക, യൂറോപ്പ്, യുഎഇ എന്നിവിടങ്ങളിലും സൂപ്പര് […]


Karunanidhi dead Burial marina beach dmk-live updates-'ഒരു നോക്ക് കൂടി കാണാന്...'; കരുണാനിധിയെ അവസാനമായി കാണാന് ജനപ്രവാഹം\nKarunanidhi Funeral Highlights: ഉടല് ഇനി മണ്ണുക്ക്; കലൈഞ്ജര് കരുണാനിധിക്ക് യാത്രാമൊഴി\nKarunanidhi Funeral: സംസ്കാരം6മണിക്ക് മറീന ബീച്ചിലെ അണ്ണാ സമാധിക്ക് സമീപം\nUpdated: August 8, 2018 9:26:55 pm\nKarunanidhi Funeral: ചെന്നൈ: അന്തരിച്ച തമിഴ്നാട് മുൻ മുഖ്യമന്ത്രിയും ഡിഎംകെ അധ്യക്ഷനുമായ എം കരുണാനിധിക്ക് യാത്രാമൊഴി. കരുണാനിധിയുടെ സംസ്കാരം ദേശീയ ബഹുമതികളോടെ നടന്നു. അണ്ണാസമാധിക്ക് സമീപമാണ് കരുണാനിധിക്ക് അന്ത്യവിശ്രമം ഒരുക്കിയത്. കരുണാനിധിയുടെ വിയോഗത്തിൽ തേങ്ങുകയാണ് തമിഴകം. പ്രിയ നേതാവിനെ അവസാനമായി ഒരു നോക്ക് കാണാൻ നൂറുകണക്കിന് പേരാണ് മറീനാ ബീച്ചിലെത്തിയത്.\nകരുണാനിധിയുടെ മൃതദേഹം പൊതുദർശനത്തിന് വച്ചിരുന്ന ഗോപാലപുരത്തെ രാജാജി ഹാളിൽനിന്നു സംസ്കാരം നടക്കുന്ന മറീന ബീച്ചിലേക്കുള്ള വിലാപയാത്രയിൽ പങ്കുചേരുന്നതിനായി പതിനായിരങ്ങളാണ് ഒഴുകിയെത്തിയത്. ഇവരെ നിയന്ത്രിക്കാൻ പോലീസ് പെടാപ്പാടുപെട്ടു. ചിലപ്പോൾ ലാത്തിച്ചാർജും വേണ്ടിവന്നു. വിലാപയാത്രയ്ക്കു മുന്പുതന്നെ മറീന ബീച്ചിൽ അണ്ണാ സമാധിയുടെ സമീപത്തായി സംസ്കാരത്തിനുള്ള ഒരുക്കങ്ങളെല്ലാം പൂർത്തിയായിരുന്നു. ഡിഎംകെയുടെ മുതിർന്ന നേതാക്കളുടെ നേതൃത്വത്തിലാണ് ഒരുക്കങ്ങൾ പൂർത്തിയാക്കിയത്.\nപ്രത്യേക അലങ്കരിച്ച വാഹനത്തിലാണ് മൃതദേഹം രാജാജി ഹാളിൽനിന്നു മറീന ബീച്ചിലേക്ക് കൊണ്ടുപോയത്. സംസ്കാരം ചടങ്ങുകൾ നടന് മറീന ബീച്ചിലേക്ക് പൊതുജനങ്ങൾക്ക് പ്രവേശനം നിയന്ത്രിച്ചിരുന്നു. സിആർപിഎഫും കമാൻഡോ വിഭാഗവും തമിഴ്നാട് പോലീസും ചേർന്നാണ് ഇവിടെ സുരക്ഷയൊരുക്കുന്നത്. പൊതുദർശനം നടന്ന രാജാജി ഹാളിൽ ജനങ്ങൾ തള്ളിക്കയറിയ സാഹചര്യത്തിലാണ് മറീന ബീച്ചിൽ കുടുതൽ ശക്തമായ സുരക്ഷയൊരുക്കിയിരിക്കുന്നത്.\nവാർധക്യസഹജമായ ആരോഗ്യപ്രശ്നങ്ങളെ തുടർന്ന് ഇന്നലെ ചെന്നൈ ആൽവാർപേട്ടിലെ കാവേരി ആശുപത്രിയിലാണ് അദ്ദേഹം മരണത്തിന് കീഴടങ്ങിയത്. ദ്രാവിഡ രാഷ്ട്രീയത്തിലെ ഒരു യുഗമാണ് കരുണാനിധിയുടെ വേർപാടോടെ അവസാനിക്കുന്നത്.\n5.15 PM: കരുണാനിധിയുടെ ഭൗതികശരീരം വഹിച്ചുകൊണ്ടുളള വിലാപയാത്രയെ അനുഗമിച്ച് പതിനായിരങ്ങൾ\n4.30 PM: ‘ഒരിക്കലും വിശ്രമിക്കാത്ത ഒരാൾ ഇവിടെ വിശ്രമം കൊളളുന്നു’, കരുണാനിധിയുടെ ഭൗതികശരീരം അടങ്ങിയ ശവപേടകത്തിൽ തമിഴിൽ എഴുതിയിരിക്കുന്നത് ഇങ്ങനെയാണ്\n4.01 PM: കരുണാനിധിയുടെ ഭൗതികശരീരം വഹിച്ചുകൊണ്ടുളള വിലാപയാത്ര തുടങ്ങി. സംസ്കാരം6മണിക്ക് മറീന ബീച്ചിലെ അണ്ണാ സമാധിക്ക് സമീപം\n3.15 PM: കേരള മുഖ്യമന്ത്രി പിണറായി വിജയൻ കരുണാനിധിക്ക് അന്തിമോപചാരം അർപ്പിച്ചു\n2.30 PM: കോൺഗ്രസ് അധ്യക്ഷൻ രാഹുൽ ഗാന്ധി ചെന്നൈയിലെത്തി കരുണാനിധിക്ക് അന്തിമോപചാരം അർപ്പിച്ചു\n2.23 PM: ആയിരങ്ങൾ തടിച്ചുകൂടിയ രാജാജി ഹാളിനു മുമ്പിലെ തിക്കിലും തിരക്കിലും പെട്ട് രണ്ടു പേർ മരിച്ചു\nTwo dead in stampede at Rajaji Hall where thousands are still thronging to get glimpse of their 94 year old leader. His regional political leadership at the helm of DMK encountered nearlyadozen Prime Ministers of India #RIPKarunanidhi @IndianExpress\n— Arun Janardhanan (@arunjei) August 8, 2018\n1.18 PM: കരുണാനിധിയുടെ മൃതദേഹം പൊതുദർശനത്തിന് വച്ചിരിക്കുന്ന രാജാജി ഹാളിലേക്ക് അണികളുടെ ഒഴുക്ക്. ജനക്കൂട്ടത്തെ നിയന്ത്രിക്കാനാകാതെ പൊലീസ്\n1.15 PM: കരുണാനിധിയുടെ സംസ്കാര ചടങ്ങുകൾ നടക്കുന്ന മറീന ബീച്ച് ദ്രുതകർമ്മ സേനയുടെ നിയന്ത്രണത്തിൽ\n1.10 PM: കോൺഗ്രസ് അധ്യക്ഷൻ രാഹുൽ ഗാന്ധി, കേരള മുഖ്യമന്ത്രി പിണറായി വിജയൻ, കേരള ഗവർണർ പി.സദാശിവം, പ്രതിപക്ഷ നേതാവ് രമേശ് ചെന്നിത്തല, ഡൽഹി മുഖ്യമന്ത്രി അരവിന്ദ് കേജ്‌രിവാൾ, കർണാടക മുഖ്യമന്ത്രി എച്ച്.ഡി.കുമാരസ്വാമി, തെലങ്കാന മുഖ്യമന്ത്രി ചന്ദ്രശേഖര റാവു തുടങ്ങിയവർ കരുണാനിധിക്ക് അന്തിമോപചാരം അർപ്പിക്കാൻ ചെന്നൈയിൽ എത്തും.\n11.45 AM: കരുണാനിധിയുടെ മൃതദേഹം പൊതുദർശനത്തിന് വച്ചിരിക്കുന്ന രാജാജി ഹാളിലേക്ക് ജനപ്രവാഹം തുടരുന്നു\nRead More: “നെഞ്ചുക്ക് നീതി”: കരുണാനിധിയുടെ പൈതൃകത്തിന്റെ പ്രസക്തി\n11.30 AM: കോടതി വിധി കേട്ട് കരുണാനിധിയുടെ മകൻ സ്റ്റാലിൻ പൊട്ടിക്കരഞ്ഞു\n11.11 AM: കരുണാനിധിയുടെ നിര്യാണത്തിൽ അനുശോചനം അറിയിച്ചശേഷം പാാർലമെന്റിന്റെ ഇരുസഭകളും ഇന്നത്തേക്ക് പിരിഞ്ഞു\n11.10 AM: കരുണാനിധിക്ക് പ്രധാനമന്ത്രി നരേന്ദ്ര മോദി അന്തിമോപചാരം അർപ്പിച്ചു\n10.45 AM: കരുണാനിധിയുടെ സംസ്കാരം മറീന ബീച്ചിൽ നടത്താൻ കോടതി അനുമതി. ഡിഎംകെയുടെ ഹർജി ഹൈക്കോടതി അംഗീകരിച്ചു. സർക്കാരിന്റെ വാദങ്ങൾ തളളി\n10.20 AM: നടനും മക്കള് നീത മയ്യം നേതാവുമായ കമല്‍ഹാസന് രാജാജി ഹാളിലെത്തി കരുണാനിധിയ്ക്ക് ആദരാഞ്ജലി അർപ്പിച്ചു.\n9.40 AM: മറീന വേണ്ടും മുദ്രാവാക്യങ്ങളുമായി ഡിഎംകെ പ്രവർത്തകർ രാജാജി ഹാളിന് പുറത്തും മറീന ബീച്ചിലും പ്രതിഷേധിക്കുന്നു. മുഖ്യമന്ത്രി പളനിസ്വാമിയ്ക്കെതിരെ ശക്തമായ പ്രതിഷേധമാണുയരുന്നത്. അതേസമയം കേസില് ഹെെക്കോടതി വിധി ഉടന് വരും.\nRead More: കരുണാനിധി എന്ന ദ്രാവിഡ രാജാവ്\n9.30 AM: കേരളാ മുന് മുഖ്യമന്ത്രി ഉമ്മന് ചാണ്ടി രാജാജി ഹാളിലെത്തി കരുണാനിധിയ്ക്ക് അന്ത്യാഞ്ജലി അർപ്പിച്ചു.\n9.00 AM: സംസ്‌കാര ചടങ്ങ് മറീന ബീച്ചിൽ നടത്തുന്നതിനെതിരെ സമർപ്പിക്കപ്പെട്ട അ‌ഞ്ച് ഹർജികളും സമർപ്പിച്ചവർ തന്നെ പിൻവലിച്ചു. മദ്രാസ് ഹൈക്കോടതി ഹർജികൾ തള്ളുമെന്ന സാഹചര്യം ഉടലെടുത്തതോടെയാണ് ട്രാഫിക് രാമസ്വാമി അടക്കമുള്ളവർ ഹർജികൾ പിൻവലിച്ചത്.\n8.40 AM: ഹൈക്കോടതി വിധി പ്രതികൂലമായെങ്കില് സുപ്രീം കോടതിയെ സമീപിക്കുമെന്നു ഡിഎംകെ നേതൃത്വം. സംസ്‌കാരത്തെ ചൊല്ലി പ്രകോപനം ഉണ്ടാക്കരുതെന്ന് സ്റ്റാലിന് അണികള്‍ക്ക് നിര്‍ദേശം നല്‍കിയിട്ടുണ്ട്.\nRead More: നെരുപ്പ് പടർന്ത കാലത്തിന്റെ കലൈഞ്ജർ\n8.00 AM: മറീനാ ബീച്ചില് സ്ഥലം അനുവദിക്കണമെന്നാവശ്യപ്പെട്ട് ഡിഎംകെ സമര്‍പ്പിച്ച ഹര്‍ജിയില് മദ്രാസ് ഹൈക്കോടതി അല്‍പ്പസമയത്തിനകം വീണ്ടും വാദം കേള്‍ക്കും. ചൊവ്വാഴ്ച രാത്രിയിലാണ് ഡിഎംകെ ഹൈക്കോടതിയോ സമീപിച്ചത്. മകൾ കനിമൊഴിയുടെ വസതിയിൽനിന്നു കലൈജ്ഞരുടെ ഭൗതികദേഹം രാജാജി ഹാജിലെത്തിച്ചതു പുലർച്ചെ 5.30 ന്.\nRead More: ‘രാജകുമാരി’ മുതല് ‘പൊന്നാര് ശങ്കര്’ വരെ: തമിഴ് കത്തിക്കയറിയ സിനിമകള്\n7.55 AM: വിഷയത്തില് വിശദമായ വാദം നടത്താന് കൂടുതല് സമയം വേണമെന്ന സംസ്ഥാന സര്‍ക്കാരിന്റെ ആവശ്യത്തെ തുടര്‍ന്നാണ് വാദം രാവിലെ എട്ടുമണിയിലേക്ക് മാറ്റിവെച്ചത്. കരുണാനിധിയുടെ ഭൗതിക ശരീരം വൈകിട്ട് നാലിന് സംസ്‌കരിക്കുമെന്നാണ് ഔദ്യോഗിക വിവരങ്ങള്. കരുണാനിധിക്ക് അന്തിമോപചാരം അര്‍പ്പിക്കാനായി പ്രധാനമന്ത്രി നരേന്ദ്ര മോദിയും കോണ്‍ഗ്രസ് ഉപാധ്യക്ഷന് രാഹുല് ഗാന്ധിയും അടക്കമുള്ള ദേശീയ നേതാക്കള് ചെന്നൈയിലെത്തും.\n7.50 AM: രാജാജി ഹാളിനു മുന്നിലേക്കു മഹാപ്രവാഹം. നടൻ രജനീകാന്ത്, ധനുഷ്, മുഖ്യമന്ത്രി എടപ്പാടി പളനിസാമി, ഉപമുഖ്യമന്ത്രി ഒ.പനീർസെൽവം, ടി.ടി.വി.ദിനകരൻ തുടങ്ങിയവർ അന്തിമോപചാരം അർപ്പിച്ചു. ഹാളിനു പുറത്തും വഴികളിലുമായി ആയിരങ്ങളാണ് തങ്ങളുടെ നേതാവിന് അന്തിമോപചാരം അർപ്പിക്കാനായി കാത്തിരിക്കുന്നത്.\n7.30 AM: രാജാജി ഹാളിലെത്തിയ മുഖ്യമന്ത്രി എടപ്പാളി പളനി സ്വാമിയെയും മന്ത്രി സംഘത്തെയും പ്രതിഷേധത്തോടെയാണു ജനക്കൂട്ടം വരവേറ്റത്. “തിരുമ്പിപ്പോ” വിളികളും ഉയർന്നു. പുഷ്പചക്രം സമർപ്പിച്ചു വെറും രണ്ടു മിനിറ്റിനകം അദ്ദേഹം മടങ്ങി.\nWeb Title: Karunanidhi dead burial marina beach dmk live updates\nകരുണാനിധിയുടെ സംസ്‌കാരം; ഡിഎംകെ ഹർജിയില് ഹെെക്കോടതിയിലെ വാദം രാവിലെ തുടരും


NScience.in - മലയാളത്തില് ഒരു ശാസ്ത്രബ്ലോഗ് - Malayalam Science News | ചൊവ്വയിൽ പരിണാമസിദ്ധാന്തം - evolution on color calibration disk - perseverance\nചൊവ്വയിൽ പരിണാമസിദ്ധാന്തം - evolution on color calibration disk - perseverance\nപെർസിവിയറൻസിൽ പരിണാമസിദ്ധാന്തം! ക്യാമറയുടെ കളർ കാലിബറേഷനുവേണ്ടി തയ്യാറാക്കിയ ഡിസ്കിലാണ് പരിണാമസിദ്ധാന്തം ചിത്രീകരിച്ചുവച്ചിരിക്കുന്നത്. ഭൂമിയിലുള്ളവരോ പഠിക്കുന്നില്ല, എന്നാപ്പിന്നെ ചൊവ്വേലുള്ളവരെങ്കിലും പരിണാമസിദ്ധാന്തം പഠിച്ചോട്ടേ എന്നാവും നാസ ഉദ്ദേശിക്കുന്നത്. രണ്ടു ലോകം, ഒരേ തുടക്കം എന്ന മെസേജ് ആണ് ഡിസ്കിന്റെ മുകളിൽ കൊടുത്തിരിക്കുന്നത്. ചൊവ്വയിലും ഭൂമിയിലും ഒരേസമയം ജീവൻ ഉടലെടുത്തിരുന്നോ എന്ന മുൻവിധി ഇതിലില്ലേ എന്നൊരു സംശയവും ഉണ്ടേ!\nസൂര്യനു ചുറ്റും കറങ്ങുന്ന ബുധൻ, ശുക്രൻ, ഭൂമി, ചൊവ്വ എന്നീ ഗ്രഹങ്ങളാണ് ആദ്യചിത്രം. അവയുടെയൊക്കെ സ്ഥാനം വെറുതേ അങ്ങ് വരച്ചുവച്ചതല്ല. 2020 ജൂലൈയിൽ പെർസിവിയറൻസ് വിക്ഷേപിക്കുന്ന സമയത്ത് ഉള്ള സ്ഥാനമാണ് ഈ രേഖാചിത്രത്തിലും. ചൊവ്വയുടെ സ്ഥാനം മാത്രം അല്പം വ്യത്യാസമുണ്ട്. ഈ മാസം ചൊവ്വ നിൽക്കുന്ന സ്ഥാനമാണത്.\nഡി എൻ എ - ജനിതകഘടനയെ ചിത്രീകരിച്ചരിക്കുന്നു. ചൊവ്വയിലും ഭൂമിയിലും ഒരേ സമയത്താണോ ജീവൻ ഉടലെടുത്തത് എന്ന സംശയവും ഈ ചിത്രത്തിനു പിന്നിലുണ്ട്. അങ്ങനെയെങ്കിൽ ഏതാണ്ട് ഒരേ തരം ഡി എൻ എ കാണപ്പെടുമോ എന്നുകൂടി അറിയണം. എന്തായാലും അതിനായി കാത്തിരിക്കാം.\nബാക്റ്റീരിയകൾ. സയനോബാക്റ്റീരിയകളെയാണ് അടുത്തതായി ചിത്രീകരിച്ചിരിക്കുന്നത്. പരിണാമത്തിലെ ആദ്യപടി ഇത്തരം ജീവികൾ ആയിരുന്നല്ലോ.\nപന്നൽച്ചെടിയുടെ ഇല. ഭൂമിയിൽ ഏറ്റവും കൂടുതൽ കാലം സർവൈവ് ചെയ്ത ചെടികളിലൊന്നാണത്. ചെടികളുടെ കാര്യമെടുത്താലും ആദ്യമായി പരിണമിച്ചവയിൽ പന്നൽച്ചെടികൾക്കുള്ള പ്രാധാന്യം ഒന്നു വേറെയാണ്.\nനമ്മുടെ സ്വന്തം ഡിനോസോർ! പരിണാമത്തിലെ ഏറ്റവും വലിയ ജീവികളിലൊന്ന്. ഒരു യുഗം തന്നെ ഇവരുടെ സ്വന്തമായിരുന്നല്ലോ.\n(ഓ, നിങ്ങളേം എന്നേം തന്നെ ഉദ്ദേശിച്ചത്!)\nപക്ഷേ ഇതിലെ ചിത്രത്തിന് ഒരു പ്രത്യേകതയുണ്ട്. ഏതാണ്ട് ഇതേ ചിത്രമാണ് വോയേജറിലെ ഗോൾഡൻ റെക്കോഡിലും ഉള്ളത്. പയനിയർ പേടകത്തിൽ ഉപയോഗിച്ച അതേ ചിത്രം പിന്നീട് വോയേജറിലും ഉപയോഗിച്ചു എന്നേയുള്ളൂ. ഇപ്പോഴിതാ പെർസിവിയറൻസിലും! കൈ വീശിക്കാണിക്കുന്നതിലൊക്കെ ഇച്ചിരി വ്യത്യാസങ്ങൾ ഉണ്ട് കേട്ടോ!\nചൊവ്വയിലേക്കും ചന്ദ്രനിലേക്കും ഒക്കെ ഈ പേടകങ്ങളെ കൊണ്ടുപോയ റോക്കറ്റുകളെക്കുറിച്ചുതന്നെ! പരിണാമത്തിന്റെ അടുത്ത പടി ഇത്തരം റോക്കറ്റുകളിലേറിപ്പോവുന്ന മനുഷ്യരിൽനിന്നാവുമോ എന്ന് ആർക്കറിയാം അല്ലേ!\nഈ കളർ കാലിബ്രേഷൻ ഡിസ്കിന്റെ വശങ്ങളിൽ നിരവധി സന്ദേശങ്ങൾ കൊത്തിവച്ചിട്ടുണ്ട്. ഹിന്ദിയിലും ഉണ്ട് ഒരു സന്ദേശം!\nപോസ്റ്റ് ലിങ്ക്: https://www.nscience.in/2021/02/evolution-on-color-calibration-disk.html


അടുക്കളത്തളം: ചക്കപ്പഴം ഉണ്ണിയപ്പം\nചക്കപ്പഴം ചേർത്തുണ്ടാക്കുന്ന ഉണ്ണിയപ്പം. ഇത് വളരെ സ്വാദിഷ്ടവും നല്ല മാർദ്ദവമുള്ളതുമാണ്. പരീക്ഷിച്ചുനോക്കൂ...\nചക്കപ്പഴം കുരുവും ചവിണിയും മാറ്റി വൃത്തിയാക്കിയത് - 10-15 ചുള\nപച്ചരി - ഒരു ഗ്ലാസ് (ഏകദേശം കാൽ കിലോ)\nശർക്കര - 175 ഗ്രാം\nതേങ്ങാക്കൊത്ത് - അര മുറിയുടേത്\nഏലയ്ക്കാപ്പൊടി -2സ്പൂൺ\nവെളിച്ചെണ്ണ - വറുക്കാനാവശ്യമുള്ളത്\nഅരി 2-3 മണിക്കൂർ വെള്ളത്തിലിട്ട് കുതിർക്കുക. ശർക്കര ഉരുക്കി അരിച്ച് പാനിയാക്കിവയ്ക്കുക. കുതിർത്ത അരിയും ചക്കച്ചുളയും ശർക്കരപ്പാനി ചേർത്ത് വെണ്ണപോലെ അരച്ചെടുക്കുക. (ശർക്കരപ്പാനി ചേർത്തശേഷം അവശ്യമെങ്കിൽ കുറച്ചുവെള്ളം ചേർക്കാം. വെള്ളം കൂടിപ്പോകരുത്; ശ്രദ്ധിക്കണം.) അരച്ചമാവ് ദോശമാവിന്റെ പരുവത്തിലായിരിക്കണം. അവസാനം തേങ്ങാക്കൊത്തും ഏലയ്ക്കാപ്പൊടിയും കൂടി ചേർത്തിളക്കിക്കഴിഞ്ഞാൽ മാവ് റെഡിയായി.\nഅരമണിക്കൂർ കഴിഞ്ഞാൽ അപ്പം ഉണ്ടാക്കാം. അപ്പക്കാരയിൽ വെളിച്ചെണ്ണ ഒഴിച്ച് ചൂടായാൽ ഒരു ചെറിയ തവികൊണ്ട് മാവ് ഓരോ കുഴിയിലും സാവധാനം ഒഴിക്കുക. കുറച്ചുനേരം കഴിഞ്ഞാൽ അപ്പം കുഴിയിൽ നിന്ന് വിട്ടുപോരാൻ തുടങ്ങും. അപ്പോൾ ഒരു സ്പൂൺകൊണ്ട് ഓരോന്നും മറിച്ചിടണം. ഉള്ള് വെന്തോയെന്നറിയാൻ പപ്പടക്കമ്പി കൊണ്ട് കുത്തിനോക്കിയാൽ മതി. വെന്തിട്ടില്ലെങ്കിൽ പച്ചമാവ് കമ്പിയിൽ പറ്റിപ്പിടിച്ചിരിക്കുന്നതുകാണാം. തീ ഒരുപാട് കൂട്ടിവച്ചാൽ അപ്പം പെട്ടെന്ന് കരിഞ്ഞുപോവും; ഉള്ള് വെന്തിട്ടുമുണ്ടാവില്ല. അതുകൊണ്ട് തീ വേണ്ടതുപോലെ ക്രമീകരിക്കാൻ പ്രത്യേകം ശ്രദ്ധിക്കണം.\nരണ്ടുവശവും മൊരിഞ്ഞ് ബ്രൗൺ നിറമായാൽ എടുക്കാം. പപ്പടക്കമ്പിയിൽ കോർത്തെടുക്കുകയോ സ്പൂൺ കൊണ്ടെടുക്കുകയോ ചെയ്യാം.\nഉണ്ണിയപ്പം തയ്യാർ! മടിച്ചുനിൽക്കാതെ കടന്നുവരൂ....\nവിഭാഗങ്ങള് എണ്ണപ്പലഹാരം, ചക്ക വിഭവങ്ങൾ, പാചകം\nആഹാ... ചക്കപ്പഴം കൊണ്ടും ഈ പണി ഒപ്പിയ്ക്കാം അല്ലേ?\n(പെട്ടെന്ന് കേടായി പോകുമോ?)\nഉണ്ണിയപ്പം തയ്യാർ! മടിച്ചുനിൽക്കാതെ കടന്നുവരൂ.... എന്നിട്ട് താഴെ ഒരു പടവും...\nകൊതികൊണ്ട് വായില് വെള്ളം നിറഞ്ഞു!!\nഇയാള്‍ക്കും പിള്ളേര്‍ക്കും നാളെ വയറിളക്കം ഷുവര്\nകൊതിപ്പിക്കാന് ഒരുങ്ങിയിട്ടു തന്നെയാ അല്ലേ?\naalkkare kothippichu kollunna blogginu vilakku erppeduthaan aarum ille?\nകൊള്ളാം, ഒരു പുതിയ ഐറ്റം ആണല്ലോ.\nആ ചക്കച്ചുളകൾ നേരെ ഇങു കിട്ടിയിരുന്നെങ്കിൽ, ഈപാടൊന്നും പെടാതെ തന്നെ അങ്ങു --ങ്ഹാ പറഞിട്ടെന്തു കാര്യം\nഞാൻ ഈ വഴി വരില്ലാന്ന് കരുതിയതാ. പക്ഷെ ചക്കപഴം എന്ന് കേട്ടപ്പോൾ പിന്നെ മുന്നോട്ട് നടക്കുവാൻ കഴിഞ്ഞില്ല.\nഞാൻ, ഉണ്ണിയപ്പം ഇന്തപഴം കൊണ്ട് ഉണ്ടാക്കി തിന്നു. ഇതെകൂട്ട്, ട്രൈ.\nകർത്താവെ, അടുത്ത കുരിശ് എന്താണോ എന്തോ?.\nബിന്ദു ചേച്ചി, ആ ചക്കപ്പഴം നേരിട്ടിങ്ങു തന്നാൽ മതിയായിരുന്നു..!!\nഇനിയതു ഉണ്ണിയപ്പമാക്കി എടുക്കാനുള്ള ക്ഷമയൊന്നുമില്ല...!!\nഎത്ര നേരമെന്നു വച്ചാ ചക്കപ്പഴം മുൻപിൽ വച്ചു നോക്കിയിരിക്കാ...!!!\nചക്കയുടെ നാളുകളിലെ നല്ലൊരു കുറിപ്പ്.\nഈ റെസിപ്പിയ്ക്ക് നന്ദി ബിന്ദു.\nchechii iniyum undoo items....


ലൈംഗികബന്ധം എന്നത് കീഴടങ്ങലോ, കീഴ്പ്പെടുത്തലോ അല്ല | CinemaTalkies\nകൃത്യമായ ലൈംഗിക വിദ്യഭ്യാസത്തിന്‍റെ അഭാവം ഏറെ പ്രശ്നം സൃഷ്ടിക്കുന്ന സമൂഹമാണ് ഇന്നുള്ളത്. പല കാര്യങ്ങളും വളരെ തെറ്റായിട്ടാണ് ഇപ്പഴത്തെ സമൂഹം മനസിലാക്കിയിരിക്കുന്നത്. ഇതിന്റെ ഫലം കിടകക്കയില് ആണ് ഉണ്ടാകുന്നത്. പല ആഗ്രഹങ്ങളും, തെറ്റിദ്ധാരണകളുമായി കിടക്കയില് എത്തുമ്ബോള് അപങ്കാളിയില് നിന്ന് അത് ലഭിക്കാതെ വരുമ്ബോള് വലിയ പ്രശ്‌നങ്ങള് ആണ് ഉണ്ടാകുന്നത്.\nഇതില് വിദ്യാഭ്യാസമുള്ളവരും വിദ്യാഭ്യാസമില്ലാക്കവരും ഉള്‍പ്പെടുന്നു. ഇതിലൊന്നാണ് പോണ് ദൃശ്യങ്ങളില് കണൈന്നപോലെ കിടക്കയില് ചെയ്യാന് പാട്ടും എന്ന ധാരണ. പോണ് ചിത്രങ്ങളും മറ്റും കാണുന്നവിധമുള്ള പ്രകടനം പങ്കാളിയില് നിന്നും പ്രതീക്ഷിക്കരുത്. കാരണം ഇവയെല്ലാം അതിശയോക്തി കലര്‍ന്ന ദൃശ്യങ്ങളാണ്. യഥാര്‍ത്ഥജീവിതത്തില് പുരുഷനും സ്ത്രീക്കും അതുപോലൊന്നും ചെയ്യാന് സാധിക്കില്ല എന്ന് മനസ്സിലാക്കുക. സ്‌ക്രീനില് കാണുന്ന അത്ഭുതം കിടക്കയില് ഉണ്ടാകില്ല എന്ന ബോധം ഉണ്ടാകാണം.\nലൈംഗികബന്ധം എന്നത് കീഴടങ്ങലോ, കീഴ്പ്പെടുത്തലോ അല്ല. പരസ്പരം പങ്കുവയ്ക്കലാണ്. ഒരിക്കലും ഒരാളുടെ ലൈംഗിക താല്പര്യം പങ്കാളിയില് അടിച്ചേല്‍പ്പിക്കാന് ശ്രമിക്കരുത്. ഇത് ലൈംഗികത വിരസവും വെറുപ്പു നിറഞ്ഞതുമാക്കും.\nപങ്കാളിയുടെ ലൈംഗിക താല്‍പര്യങ്ങള് അറിയാന് ശ്രമിക്കണം. ഇരുവരും തുറന്നു സംസാരിച്ച് നന്നായി മനസിലാക്കണം. ലൈംഗികബന്ധത്തില് തന്റെ പങ്കാളി സന്തോഷിക്കുന്നു എന്നറിയുമ്ബോഴാണ് അതില് ഏറ്റവും അധികം ആനന്ദം ലഭിക്കുന്നത്. സ്നേഹം പ്രകടിപ്പിക്കുകയും തുറന്നു സംസാരിക്കുയും വേണം.


ജില്ലയിൽ കോവിഡ് പ്രതിരോധ നടപടികള് തൃപ്തികരം: മന്ത്രി : Deepika.com Nattu Visesham\nകാസർഗോഡ്: കോവിഡ് വ്യാപന പ്രതിരോധത്തിന് ജില്ലയില് ആരോഗ്യ വകുപ്പും ജില്ലാ ഭരണസംവിധാനവും സ്വീകരിച്ച നടപടികള് തൃപ്തികരമാണെന്നും എന്നാല് രോഗവ്യാപനം തടയാന് ജനങ്ങള് ജാഗ്രത കൈവിടാതെ സ്വയം നിയന്ത്രണം പാലിക്കണമെന്നും മന്ത്രി അഹമ്മദ് ദേവര്‍കോവില് പറഞ്ഞു. കാസര്‍കോട് കളക്ടറേറ്റ് കോണ്‍ഫറന്‍സ് ഹാളില് കോവിഡ് പ്രതിരോധ അവലോകന യോഗത്തില് പ്രസംഗിക്കുകയായിരുന്നു മന്ത്രി.\nനിലവില് കാസര്‍ഗോഡ് ജില്ല എ, ബി, സി വിഭാഗങ്ങളില് ഉള്‍പ്പെടുന്നില്ല. മറ്റ് ജില്ലകളെ അപേക്ഷിച്ച് ഒമിക്രോണ്, കോവിഡ് വ്യാപനം കാസര്‍ഗോഡ് ജില്ലയില് തീവ്രമല്ല. അടിയന്തരസഹചര്യം നേരിടാന് ജില്ലയില് മുന്‍കരുതലുകള് സ്വീകരിച്ചിട്ടുണ്ട്. ഡോക്ടര്‍മാരുടേയും ആരോഗ്യ പ്രവര്‍ത്തകരുടേയും ക്ഷാമം സര്‍ക്കാര് പരിഹരിച്ചിട്ടുണ്ട്. ജില്ലയില് പൊതു ഇടങ്ങളില് ആളുകള് ജാഗ്രത കാണിക്കുന്നില്ലെന്ന് വിലയിരുത്തിയിട്ടുണ്ട്. മാസ്‌ക് ധരിക്കാതെയും സാമൂഹിക അകലം പാലിക്കതെയും കൂടിച്ചേരലുകള് അനുവദനീയമല്ല. കല്യാണം, മരണവീട് പൊതുപരിപാടികള് തുടങ്ങിയ ആളുകള് കൂട്ടം‌കൂടുന്ന സ്ഥലങ്ങളില് സര്‍ക്കാര് നിര്‍ദേശങ്ങള് കര്‍ശനമായി പാലിക്കണം.\nകോവിഡ് വ്യാപനം നിയന്ത്രിക്കാന് വാര്‍ഡ്തല ജാഗ്രത സമിതികള് ആര്‍ആര്‍ടികള് എന്നിവയുടെ പ്രവര്‍ത്തനം ശക്തമാക്കണം. തുടര്‍ന്നും അവലോകനയോഗങ്ങള് നടത്തി പ്രശ്‌നപരിഹാരം കാണുമെന്നും മന്ത്രി പറഞ്ഞു. സിഎഫ്എല്‍ടിസി ആരംഭിക്കുന്നതിന് ജില്ലാ ആശുപത്രിക്ക് സമീപത്തെ ആര്‍ദ്രം ബില്‍ഡിംഗ് കണ്ടെത്തിയതായി ഡിഎംഒ ഡോ. കെ.ആര്. രാജന് അറിയിച്ചു.\nഎന്.എ. നെല്ലിക്കുന്ന് എംഎല്‍എ, ജില്ലാ പഞ്ചായത്ത് ആരോഗ്യ സ്ഥിരംസമിതി അധ്യക്ഷ എസ്.എല്. സരിത, നഗരസഭാ ചെയര്‍പേഴ്‌സണ്‍മാരായ കെ.വി. സുജാത (കാഞ്ഞങ്ങാട്), ടി.വി. ശാന്ത (നീലേശ്വരം), ജില്ലാ കളക്ടറുടെ അധിക ചുമതല വഹിക്കുന്ന എഡിഎം എ.കെ. രമേന്ദ്രൻ, എഎസ്പി കെ. ഹരിശ്ചന്ദ്ര നായിക് എന്നിവർ സംബന്ധിച്ചു.


കുട്ടികളിൽ സംരംഭകത്വം വളർത്തുന്ന നമിത | Start ups\nPublished: Jul 10, 2017, 09:39 AM IST\nനമിതാ താപ്പറിന് വയസ്സ് 39. പുണെ ആസ്ഥാനമായ എംക്യൂർ ഫാർമസ്യൂട്ടിക്കൽസ് എന്ന മരുന്നു കമ്പനിയുടെ എക്സിക്യൂട്ടീവ് ഡയറക്ടറും ചീഫ് ഫിനാൻഷ്യൽ ഓഫീസറും. പക്ഷേ, ചാർട്ടേർഡ് അക്കൗണ്ടന്റായ നമിതയെ വ്യത്യസ്തയാക്കുന്നത് ഇതൊന്നുമല്ല.\nപതിനൊന്നിനും പതിനെട്ടിനും ഇടയിൽ പ്രായമുള്ള കുട്ടികളിൽ സംരംഭകത്വഗുണം വളർത്തിയെടുക്കുന്നതിനാണ് തന്റെ സമയത്തിന്റെ നല്ലൊരു പങ്കും അവർ ചെലവഴിക്കുന്നത്. അതിനായി ‘യങ് എൻട്രപ്രണേഴ്‌സ് അക്കാദമി (യേ!)’ എന്ന പേരിൽ ഒരു സ്ഥാപനവും നടത്തുന്നു.\nസംരംഭങ്ങൾ കെട്ടിപ്പടുക്കാനുള്ള ആത്മവിശ്വാസം കുട്ടികളിൽ വളർത്തുന്ന ഇവർ ബിസിനസ് ആശയങ്ങൾ വികസിപ്പിക്കാനും ബിസിനസ് പ്ലാൻ തയ്യാറാക്കാനും കുട്ടികളെ സഹായിക്കുന്നു. മാർക്കറ്റ് റിസർച്ച് നടത്താനുള്ള മാർഗനിർദ്ദേശവുമുണ്ട്.\nകൂടാതെ, നിക്ഷേപകരെ കണ്ടെത്താനും കമ്പനികൾ കെട്ടിപ്പടുക്കാനും ഉത്പന്നങ്ങൾ വിപണിയിലെത്തിക്കാനുമൊക്കെ അവരുടെ പിന്തുണയുണ്ട്. നമിതയുടെ അക്കാദമിയിലെ കുട്ടികൾ സ്റ്റാർട്ട്അപ്പ് രംഗത്ത് ഒട്ടേറെ ബഹുമതികൾ വാരിക്കൂട്ടിയിട്ടുണ്ട്.\nഅമേരിക്കയിലെ ഡ്യൂക്ക് യൂണിവേഴ്‌സിറ്റിക്ക് കീഴിലെ ഫുക്വ സ്കൂൾ ഓഫ് ബിസിനസ്സിൽ നിന്ന് എം.ബി.എ. പൂർത്തിയാക്കിയ നമിത ഗ്ലാക്സോ, അബോട്ട് എന്നീ ആഗോള ഫാർമ കമ്പനികളിൽ ഫിനാൻസ് വിഭാഗത്തിൽ ജോലി ചെയ്തിട്ടുണ്ട്.\n2006-ൽ പിതാവും എംക്യൂർ ഫാർമസ്യൂട്ടിക്കൽസിന്റെ ഉടമയുമായ സതീഷ് മേത്തയുടെ വിളി വന്നതോടെ അവർ നാട്ടിലേക്ക് മടങ്ങിയെത്തുകയായിരുന്നു. പിന്നീട്, പിതാവിനെ ബിസിനസ്സിൽ സഹായിച്ച അവർ പത്തു വർഷം കൊണ്ട് കമ്പനിയുടെ വിറ്റുവരവ് 500 കോടി രൂപയിൽ നിന്ന് 4,500 കോടി രൂപയായി ഉയർത്തി.\nകേരള സ്റ്റാർട്ടപ്പ് രംഗം വൻകുതിപ്പിന്


'അക്കല്‍ദാമ'- തമ്പി ആന്റണി എഴുതിയ കഥ - Samakalika Malayalam\n'അക്കല്‍ദാമ'- തമ്പി ആന്റണി എഴുതിയ കഥ\nBy തമ്പി ആന്റണി | Published: 16th September 2021 03:19 PM |\nLast Updated: 16th September 2021 03:19 PM | A+A A- |\nഇടവപ്പാതിയിലെ ഇടിയും മഴയുമുള്ള ഒരു രാത്രിയിലാണ് റിട്ടയേഡ് ജഡ്ജ് സത്യമൂര്‍ത്തിയുടെ കുന്നിന്‍പുറത്തെ ബംഗ്ലാവില് അയാള് കടന്നുകയറിയത്. പൊക്കമുള്ള റബ്ബര്‍മരങ്ങളുടെ നിഴലുകള് ഒന്നിച്ചുവീഴുന്നതിനാല് പകല്‍പോലും ഇരുണ്ട അന്തരീക്ഷമാണവിടെ. പ്രധാന നിരത്തില്‍നിന്നു നോക്കിയാല് ബോഗെന്‍വില്ലയുടെ പടര്‍പ്പുകളില് പൊതിഞ്ഞു നില്‍ക്കുന്ന ഗെയ്റ്റല്ലാതെ ബംഗ്ലാവ് ആരുടേയും ശ്രദ്ധയില്‍പ്പെടാറില്ല. തവിട്ടുനിറമുള്ള പെയിന്റ് ഇളകിപ്പോകാറായ വലിയ ഇരുമ്പുഗെയ്റ്റിലൂടെ ഉള്ളിലേക്കു നോക്കിയാല്, ഒരു വണ്ടിക്കു കഷ്ടിച്ചു പോകാന് പാകത്തിലുള്ള ടാര്‍റോഡ് കുന്നുകയറിപ്പോകുന്നതു കാണാം. ഡ്രൈവേയുടെ ഇരുവശത്തും ഭംഗിയായി വെട്ടിനിര്‍ത്തിയിരിക്കുന്ന ചെടികള് കൂടാതെ തൊടിയില് പേരകളും ജാതിമരങ്ങളും ഇടകലര്‍ന്നു നില്‍പ്പുണ്ട്. അവയുടെ ഇലകളില് എപ്പോഴും കാറ്റുണ്ടാവും.\nപെരുമഴയത്ത്, ഗെയ്റ്റിനോടു ചേര്‍ന്നു വന്നുനിന്ന ബൈക്കില്‍നിന്ന് മഴക്കോട്ടിട്ട അയാളിറങ്ങി, ചുറ്റുപാടുമൊന്നു നിരീക്ഷിച്ചു. ബൈക്ക് റോഡരികില്‍ത്തന്നെ വച്ച്, കയ്യിലൊരു പ്ലാസ്റ്റിക് ബാഗുമായി സാവധാനം നടന്ന് വലതുഭാഗത്തുള്ള ചെറിയ ഗെയ്റ്റ് ബലമായി തുറന്നശേഷം സ്വയം വിശ്വസിപ്പിക്കാനെന്നോണം ഒന്നു തിരിഞ്ഞുനോക്കി, ടാര് റോഡിലൂടെ കുന്നു കയറി.\nബംഗ്ലാവിന്റെ വാതില്‍ക്കലെത്തിയപ്പോള് ഒന്നു നിന്നു. 'ഡോ. സത്യമൂര്‍ത്തി, റിട്ടയേഡ് ജഡ്ജ്' എന്നെഴുതിയ ചെറിയ നെയിംബോര്‍ഡ് വാതിലിന്റെ വലതുഭാഗത്തു തൂക്കിയിട്ടിരുന്നു. അതില് ഒരു പല്ലി ഇരപിടിക്കാന് പതുങ്ങിനില്‍പ്പുണ്ട്. അകത്തു വെളിച്ചമുണ്ടെന്നുറപ്പുവരുത്തി, അയാള് വാതിലില് മുട്ടി.\nഅകത്തുനിന്ന് അനക്കമൊന്നുമുണ്ടായില്ല. കാറ്റില് ഒരില അയാളുടെ കാല്‍ച്ചുവട്ടില് വന്നുവീണു.\nഅയാള് കാളിംഗ് ബെല്ലില് വിരലമര്‍ത്തി. ഒരു കാല്‍പ്പെരുമാറ്റം വാതിലിനരികിലേക്കു വരുന്നതായിത്തോന്നി. ഉള്ളിലെയാള് ശബ്ദമുയര്‍ത്തി ചോദിച്ചു:\n''ആരാ ഈ അസമയത്ത്?''\n''കുറച്ചു ദൂരെനിന്നാ. അകത്താരാ?''\n''ഞാന് അങ്ങോട്ടു ചോദിച്ചതിനുത്തരം പറയൂ. അസമയത്ത് എന്റെ വീടിന്റെ വാതിലില് മുട്ടിയിട്ട് എന്നോടാരാന്നു ചോദിക്കാന് നിങ്ങള്‍ക്കു ലജ്ജയില്ലേ?''\n''പേരു പറഞ്ഞാല് അറിയുന്നയാളാ.''\n''പാതാളം പരമു. നാട്ടുകാരൊന്നു ചുരുക്കി. ഇപ്പോള് വെറും പാതാളമെന്നു പറഞ്ഞാലറിയും.''\n''ഈ രാത്രിയില് എവിടുന്നു വരുന്നു?''\n''ജെയിലില്‍നിന്ന്... ഇന്നലെ ശിക്ഷ കഴിഞ്ഞിറങ്ങിയതാ.''\n''കള്ളനല്ലേ? എങ്ങനെ ശിക്ഷ കിട്ടാതിരിക്കും!''\n''ഇപ്പോഴെങ്കിലും നിങ്ങള്‍ക്ക് ആളെ മനസ്സിലായല്ലോ. സന്തോഷം.''\n''കള്ളനാണെന്നു മനസ്സിലായി. എന്നാലും രാത്രിയില് വീടിന്റെ മുന്നില്‍വന്നു മുട്ടിവിളിക്കുന്ന മോഷ്ടാക്കളെപ്പറ്റി കേട്ടിട്ടില്ല. ഈ അനുഭവം ആദ്യമായിട്ടാ.''\n''എല്ലാക്കാര്യങ്ങളും അങ്ങനെയല്ലേ? ആദ്യം കഴിഞ്ഞാലല്ലേ രണ്ടാമതുള്ളൂ!''\n''നിന്റെ തത്ത്വശാസ്ത്രമൊന്നും കേള്‍ക്കണ്ട. വന്ന കാര്യം പറഞ്ഞാല് മതി.''\nസത്യമൂര്‍ത്തി അല്പം ദേഷ്യത്തോടെ പ്രതികരിച്ചു.\n''ഇപ്പം നേരിട്ടു കാണാമല്ലോ. അപ്പോള് പറയാം.''\nജഡ്ജിനെ നന്നായി അറിയാവുന്ന കള്ളന് വളരെ സൂക്ഷിച്ചു പറഞ്ഞു.\n''കള്ളുകുടിച്ചു ലക്കില്ലാത്ത കള്ളനായിരിക്കും. അല്ലെങ്കില് വീട്ടുകാരനെ മുട്ടിവിളിക്കില്ലല്ലോ.''\n''ഞാന് കള്ളനായിരുന്നു; കള്ളുകുടിയനുമാണ്. പക്ഷേ, കണ്ടതേ പറയൂ. കള്ളസ്സാക്ഷി പറയില്ല.''\n''വഴിയേ മനസ്സിലായിക്കോളും. ഗെയ്റ്റില് ലൈറ്റു തെളിയാത്തതുകൊണ്ട് ഉള്ളിലാരെയും പ്രതീക്ഷിച്ചില്ല.''\nമറ്റെന്തോ ഓര്‍ത്ത് കള്ളന് പറഞ്ഞു.\n''അതിക്രമിച്ചുവന്നു പോക്രിത്തരം പറയുന്നോ?''\nകാര്‍ക്കശ്യമുള്ള ശബ്ദമായിരുന്നെങ്കിലും കള്ളന് അതൊന്നും വകവച്ചില്ല.\n''വീണ്ടും കാണാന് സാധിക്കുന്നതില് സന്തോഷം.''\nചോദിച്ചതിനു മറുപടി പറയാതിരുന്നപ്പോള് മൂര്‍ത്തി ഒന്നു ഞെട്ടിയെന്നു മനസ്സിലായ കള്ളന് വാതിലിനോടു ചേര്‍ന്നുനിന്നു പറഞ്ഞു:\n''പേടിക്കണ്ട. എനിക്കു ചില കാര്യങ്ങളറിയണം.''\nജഡ്ജ് അകത്തുനിന്നു കതകിന്റെ രണ്ടാമത്തെ ലോക്കിടുന്ന ശബ്ദം കേട്ടു. ലോക്ക് ശരിക്കു വീണെന്നുറപ്പായശേഷം ജഡ്ജ് പറഞ്ഞു:\n''നിങ്ങളെ എനിക്കറിയില്ല. രാത്രിയില് ആരു വന്നാലും വാതില് തുറക്കാറില്ല.''\n''ശിക്ഷ വിധിച്ചവര്‍ക്കു പ്രതിയെ അറിയില്ലെന്നോ?''\nകള്ളന് പരമു ഉച്ചത്തില് ചോദിച്ചു. സത്യമൂര്‍ത്തി സംയമനം പാലിച്ചു കുറച്ചുനേരം മിണ്ടാതെ നിന്നപ്പോള് കള്ളന് ശക്തിയോടെ വാതിലില് മുട്ടി.\n''ഏതു വിധിയെപ്പറ്റിയാണ് പറയുന്നത്? എന്റെ മുന്‍പില് വരുന്ന തെളിവുകളേ ഞാന് നോക്കാറുള്ളൂ. ആളുകളെ നോക്കാറില്ല.''\n''ഞാനുമങ്ങനെയാ... കണ്‍മുന്‍പില് കണ്ടതാ. വെളുത്ത ജൂബയിട്ട രണ്ടുപേര് ആ വലിയ കെട്ടിടത്തിന്റെ പിറകിലെ മതില് ചാടുന്നത്... മിന്നല്‍വെളിച്ചത്തില്, അവരെ ആലിംഗനം ചെയ്തു സ്വീകരിക്കുന്ന സ്ത്രീയേയും കണ്ടു.''\nപെട്ടെന്ന്, ന്യായാധിപന് സത്യമൂര്‍ത്തി കോടതിയിലും താന് പ്രതിക്കൂട്ടിലുമായതുപോലെ കള്ളനു തോന്നി.\n''നിലാവത്ത്, അവളുടെ മുഴുത്ത മാറിടം അയാളുടെ മാറത്തമരുന്നതു ഭിത്തിയില് പതിഞ്ഞിരുന്നു.''\nകള്ളന് ഒരു കൂസലുമില്ലാതെ പറഞ്ഞു.\n''അതു കണ്ടുനിന്നതിനാല് മോഷണം നടന്നില്ലെന്നു പറയൂ.''\n''പക്ഷേ, ദൃക്സാക്ഷിയായ ഒരു പാവം പെങ്കൊച്ചിനെ...''\nപരമു കാര്യം വിസ്തരിക്കാന് നിന്നില്ല. കുറച്ചുനേരം മിണ്ടാതിരിക്കാനാണ് അയാള്‍ക്കപ്പോള് തോന്നിയത്. മഴയുടെ ശബ്ദം മാത്രമായപ്പോള് ആള് സ്ഥലംവിട്ടോ എന്ന് അകത്തുള്ളയാള്‍ക്കു സംശയമായി.\nസത്യമൂര്‍ത്തിയുടെ മനസ്സ് വര്‍ഷങ്ങളോളം പിന്നിലേക്കു സഞ്ചരിച്ചു. വല്ലാത്തൊരു കുറ്റബോധം ഉള്ളില്‍നിന്നു തികട്ടിത്തികട്ടി വന്നു. പരമുവിനെപ്പോലെ എത്ര കള്ളന്മാരെ കണ്ടിരിക്കുന്നു! പക്ഷേ, പരമുവിന്റെ അന്നത്തെ ശിക്ഷ മോഷണത്തിനായിരുന്നില്ല. ആ പഴയ കഥയൊക്കെ മറക്കാന് ശ്രമിക്കുകയായിരുന്നു. അപ്പോഴാണ് രാത്രിയിലുള്ള അയാളുടെ എഴുന്നള്ളത്ത്!\nകള്ളനോടു ദേഷ്യം വന്നെങ്കിലും സമചിത്തതയോടെയാണ് സത്യമൂര്‍ത്തി മറുപടി പറഞ്ഞത്:\n''സത്യമെന്തെന്നറിയാതെ എന്തെങ്കിലും വിളിച്ചുപറയരുത്.''\n''സത്യം നിങ്ങള്‍ക്കറിവുള്ളതാണല്ലോ. മനപ്പൂര്‍വ്വം എന്നെ ക്രൂശിക്കുകയായിരുന്നു. എന്നോടു കൊലക്കുറ്റമേല്‍ക്കാന് പറഞ്ഞതു നിങ്ങളുംകൂടിയല്ലേ?''\nഅവന് പറഞ്ഞതു സത്യമാണ്. ക്രിസ്തുവിനെ ക്രൂശിച്ചവരുടെ പിന്‍മുറക്കാരായ അധികാരിവര്‍ഗ്ഗം, ''അവനെ ക്രൂശിക്കുക, അവനെ ക്രൂശിക്കുക'' എന്ന് അലറിവിളിക്കുകയായിരുന്നു. സത്യമൂര്‍ത്തി വാതിലില് തല ചാരിനിന്നു. പുറത്തൊരു മിന്നലുണ്ടായി.\n''ഞാന് പറഞ്ഞില്ലേ, എനിക്കു കിട്ടുന്ന തെളിവുകളേ ഞാന് നോക്കിയിട്ടുള്ളു. പെണ്ണിനെ കിണറ്റിലിട്ടു കൊന്നതിനു സാക്ഷിയുണ്ട്. എന്നിട്ടും ഇപ്പോള് പുറത്തിറങ്ങിയില്ലേ? ഇനിയാരെയാ പേടിക്കുന്നത്?''\nജഡ്ജ് സൗമ്യമായി ചോദിച്ചു.\n''എനിക്കാരേം പേടിയില്ല. തല്ലിയാല് മറ്റേ കരണം കാണിക്കുന്ന ക്രിസ്തുവിന്റേയും ഗാന്ധിയുടേയും പണിക്കൊന്നും എന്നെക്കിട്ടില്ല. തന്നാല് തിരിച്ചുതല്ലും. കൊന്നാല് കൊന്നെന്നു പറയും. പക്ഷേ, നിങ്ങള് ശിക്ഷിച്ച കേസില് ഞാന് നിരപരാധിയാ.''\nവീട്ടുടമസ്ഥന് കള്ളസ്സാക്ഷി പറഞ്ഞതുകൊണ്ടാണ് പരമു അകത്തുപോയതെന്ന് ജഡ്ജിനറിയാമായിരുന്നു. പക്ഷേ, അതൊക്കെയിപ്പോള് ഇവനോടു പറഞ്ഞിട്ടെന്തു കാര്യം!\n''അതൊക്കെ എല്ലാ കുറ്റവാളികളും പറയുന്നതല്ലേ?''\n''എന്തായാലും ഇപ്പോള് ഈ രാത്രിയില് ഞാന് പുറത്തും നിങ്ങള് അകത്തുമാണ്... പൂര്‍ണ്ണ സ്വതന്ത്രര്!''\nകള്ളന് അവസരത്തിനൊത്തൊരു തമാശ പറഞ്ഞു.\n''ഞാന് എന്നും പുറത്തായിരുന്നു, സ്വതന്ത്രനുമാണ്. ഒറ്റയ്ക്കു താമസിക്കുന്നെന്നു മാത്രം.''\n''അതു വെറും തോന്നലാണ്. നിരപരാധികളെ ശിക്ഷിച്ചതില്‍നിന്നുള്ള കുറ്റബോധത്തില്‍നിന്നു നിങ്ങളെപ്പോലെയുള്ളവര്‍ക്ക് ഒരിക്കലും രക്ഷപ്പെടാനാവില്ല.''\nജഡ്ജ് കുറച്ചുകൂടി അധികാരഭാവത്തിലാണ് പിന്നീടു സംസാരിച്ചത്:\n''എന്താണ് പരമുവിന്റെ ഉദ്ദേശ്യം?''\n''അപ്പോള് പേരു മറന്നിട്ടില്ല.''\nഅതിനു മറുപടിയുണ്ടായില്ല. അകത്ത് ഒച്ചയും അനക്കവും നിന്നു.\n''എന്നെ ശിക്ഷിച്ചവര് ആരാണെങ്കിലും എനിക്കവരോടു പകരംചോദിക്കണം.''\nപാതാളം എന്തോ നിശ്ചയിച്ചുറപ്പിച്ചതുപോലെ പറഞ്ഞു.\n''അവരൊക്കെ ഉന്നതന്മാരാ... ഒന്നു സൂക്ഷിച്ചാല് നിനക്കു കൊള്ളാം. ഇല്ലെങ്കില് അവര് നിന്നെ ശരിക്കുള്ള പാതാളത്തിലേക്കു ചവിട്ടിത്താഴ്ത്തും.''\n''അത് അങ്ങേയ്ക്കും ബാധകമാ. അവിടെ നമുക്കു മാവേലിക്കൊപ്പം സുഖമായി വാഴാം... കള്ളവുമില്ല, ചതിവുമില്ല!''\n''രാത്രി കക്കാന്‍വന്നിട്ട് ആളെ കളിയാക്കുവാണോടാ?''\n''അതൊക്കെ സാറിന് എങ്ങനെ വേണമെങ്കിലും കരുതാം. എന്നാലും എനിക്കറിയണം, ആരൊക്കെയാണെന്നെ പ്രതിക്കൂട്ടിലാക്കിയതെന്ന്.''\n''എന്റെ കയ്യില് അവരുടെ ലിസ്റ്റൊന്നുമില്ല. നീ വേഗം സ്ഥലംവിട്ടോ. ഇല്ലെങ്കിലെനിക്കു പൊലീസിലറിയിക്കേണ്ടിവരും.''\n''അങ്ങനെ പേടിപ്പിക്കാതെ... ആ ലിസ്റ്റില് ജഡ്ജ് സത്യമൂര്‍ത്തിസ്സാറുമുണ്ടല്ലോ. അതു മറന്നോ? എനിക്ക് എല്ലാമോര്‍മ്മയുണ്ട്. നിങ്ങളെപ്പോലുള്ളവര് ഉന്നതപദവിയിലെത്തുന്നതിന്റെ രഹസ്യം മുതല് കൈക്കൂലി മേടിച്ചു പ്രതിയെ രക്ഷപ്പെടുത്തിയതുവരെയറിയാം.''\nജഡ്ജ് ഒന്നുകൂടി ഞെട്ടിയെങ്കിലും അതു മറച്ച്, ഉച്ചത്തില് പറഞ്ഞു:\n''ഇപ്പോള് വാതില് തുറന്നില്ലെങ്കില് നിനക്ക് ഒരു ചുക്കും ചെയ്യാന് പറ്റില്ല. ഒരു കാര്യം നീ മറന്നു... ഞാന് ജഡ്ജായിരുന്നു, കുറ്റവാളിയല്ല.''\n''നിരപരാധിയായ എന്നെ കുറ്റവാളിയാക്കി; എന്റെ എല്ലാം നഷ്ടപ്പെടുത്തിയ നിങ്ങളാണ് ഏറ്റവും വലിയ കുറ്റവാളി.''\nഅകത്തുനിന്നു മറുപടിയുണ്ടായില്ല. മഴയുടെ ശക്തി കുറഞ്ഞു. പരമു രണ്ടുംകല്പിച്ചു നിന്നു. വാതില് ചവിട്ടിപ്പൊളിക്കണോ?\nപേരമരങ്ങളെ തഴുകിയെത്തിയ കാറ്റ് അയാളെ തണുപ്പിച്ചു. കുറച്ചുനേരത്തെ നിശബ്ദതയ്ക്കുശേഷം ക്ഷമകെട്ടപ്പോള് കള്ളന് ചോദിച്ചു:\n''നിങ്ങളെന്തിനാണു സത്യത്തെ ഭയപ്പെടുന്നത്?''\n''കള്ളന്റെ സത്യത്തിനെന്തു വില!''\n''അതുനേരാ... അതുകൊണ്ടാണല്ലോ ഞാനകത്തുപോയത്! ന്യായാധിപന് സത്യമൂര്‍ത്തിയുടെ കള്ളത്തിനു പൊന്നുംവില കിട്ടിയെന്നുമറിയാം.''\nമേല്‍ക്കൂരയില്‍നിന്ന് വെള്ളം അസ്വസ്ഥതയോടെ ഇറ്റിറ്റുവീണുകൊണ്ടിരുന്നു.\nഇവന് കക്കാന് വന്നതല്ല; കാര്യങ്ങളെല്ലാം മനസ്സിലാക്കിയിട്ടുള്ള വരവാണെന്നു സത്യമൂര്‍ത്തിക്കു മനസ്സിലായി.\n''എന്റെ സ്വിസ്സ് മെയ്ഡ് കുക്കു ക്ലോക്കെവിടെ?''\nഅതെടുത്തത് അവനായിരിക്കുമെന്ന ഊഹത്തിലാണ് അയാള് ചോദിച്ചത്.\nഭിത്തിയില് കുക്കു ക്ലോക്കിരുന്നിടത്തെ അടയാളത്തിലേക്ക് മൂര്‍ത്തി ഒന്നുകൂടി നോക്കി. പ്രിയതമ ഇരുപത്തഞ്ചാമത്തെ വെഡ്ഡിംഗ് ആനിവേഴ്സറിക്കു നല്‍കിയ വിലയേറിയ സമ്മാനമാണല്ലോ! അവളുടെ സ്മരണയുറങ്ങുന്ന ക്ലോക്ക്!\n''എനിക്കു രാക്കമ്മ സ്‌നേഹപൂര്‍വ്വം തന്ന സമ്മാനമാ നീ മോഷ്ടിച്ചത്. അതിന്റെയൊന്നും പ്രാധാന്യം നിന്നോടു പറഞ്ഞിട്ട് ഒരു കാര്യവുമില്ലെന്നറിയാം.''\n''അതൊക്കെ ഒരു കള്ളനെന്തിനറിയണം?''\n''അതറിയാം. പക്ഷേ, മോഷണക്കുറ്റത്തില്‍നിന്നു രക്ഷപ്പെടുമെന്നു നീ വിചാരിക്കണ്ട.''\n''ചെയ്യാത്ത കുറ്റത്തിനു സാക്ഷിയായതില്‍പ്പിന്നെ ഞാന് മോഷ്ടിച്ചിട്ടില്ല.''\n''അപ്പോള് ഞങ്ങളുടെ ക്ലോക്ക് മോഷ്ടിച്ചതോ?''\n''അതൊക്കെ കള്ളനായിരുന്ന കാലത്തല്ലേ! എല്ലാം തിരിച്ചുകൊടുക്കാനാ ഇറങ്ങിയത്. ഇനിയും പല വീടുകളിലും പോകണം.''\n''അപ്പോള് കള്ളന് മാനസാന്തരപ്പെട്ടു, അല്ലേ?''\n''അതേ... പള്ളിമേടയില്‍നിന്നു കിട്ടിയ പെയിന്റിംഗ്... അവസാനത്തെ അത്താഴം... അതും ഇന്നുതന്നെ യഥാസ്ഥാനത്തു കൊണ്ടുപോയി വയ്ക്കണം.''\n''പച്ചക്കള്ളംപറഞ്ഞ് എന്നെ പറ്റിക്കാനൊന്നും നോക്കണ്ട. ഞാന് ന്യായാധിപനാ. നീ ദൈവത്തിനേവരെ അടിച്ചുമാറ്റിയ പെരുങ്കള്ളനും.''\n''അപ്പോ ഈ വിലകൂടിയ ക്ലോക്ക് നിങ്ങള്‍ക്കു വേണ്ടെന്നാണോ പറയുന്നത്?''\n''എനിക്കു നിന്നെ വിശ്വാസമില്ല.''\nപരമു, കയ്യിലിരുന്ന സഞ്ചിയില്‍നിന്നു ക്ലോക്കെടുത്തു നിലത്തുവച്ചു. കീ തിരിച്ചപ്പോള്, പക്ഷിക്കുഞ്ഞു കിളിവാതില് തുറന്നുവന്നു മൂന്നു തവണ ചിലച്ചു.\n''ഇപ്പോള് വിശ്വാസമായോ? എനിക്കിതു ഭദ്രമായിട്ട് ഇരുന്ന സ്ഥലത്തു വച്ചിട്ടു പോണം.''\n''ലെ മിസറബിളേ''യിലെ ഷാങ് വാല് ഷാങ്ങിന്റെ കഥയാണ് സത്യമൂര്‍ത്തി അപ്പോഴോര്‍ത്തത്. ബിഷപ്പിന്റെ വീട്ടില്‍നിന്നു മെഴുകുതിരിക്കാലുകള് മോഷ്ടിച്ചിട്ടു മാനസാന്തരം വന്നു തിരിച്ചു കൊണ്ടുവച്ച കള്ളന്റെ കഥ. അതൊക്കെ കഥയല്ലേ! കള്ളന്മാര് മോഷ്ടിച്ച മുതല് തിരിച്ചുകൊടുത്തതായി കേട്ടിട്ടുപോലുമില്ല.\nപെട്ടെന്നു പരമു ആജ്ഞാപിച്ചു:\n''വാതില് തുറക്കണം സാര്.''\n''എന്തായാലും ഈ രാത്രിയില് വാതില് തുറക്കുന്ന പ്രശ്‌നമില്ല. ക്ലോക്കവിടെവച്ചിട്ടു നിനക്കു പോകാം.''\nജഡ്ജ് തറപ്പിച്ചു പറഞ്ഞു.\n''ഹ ഹ! കള്ളനെ പേടിക്കുന്ന ജഡ്ജ്! ഈ സത്യം ഞാന് പറഞ്ഞാലും ആരും വിശ്വസിക്കുമെന്നു തോന്നുന്നില്ല.''\n''നിനക്കിപ്പോള് എന്താണു വേണ്ടത്?''\n''നിങ്ങളെ കാണണം. കുറേ കാര്യങ്ങളറിയാനുണ്ട്.''\n''എനിക്കിപ്പോള് സമയമില്ല. പോയിട്ടു നേരം വെളുത്തിട്ടു വരൂ.''\n''നാന് പോയാല് തിരുമ്പിവരാത്. വന്ന കാര്യം സാധിച്ചിട്ടുതാന് പോവും.''\n''ആമാ... നാനും ഒരുതടവു ശൊന്നാ നൂറുതടവു ശൊന്നമാതിരി.''\nസത്യമൂര്‍ത്തിയുടെ തമിഴ്പാരമ്പര്യത്തെ കളിയാക്കുന്നമട്ടില് കള്ളന് പറഞ്ഞു. അതുകൂടി കേട്ടപ്പോള് സത്യമൂര്‍ത്തിയുടെ ദേഷ്യമിരട്ടിച്ചു. അയാള് ഫോണെടുത്ത് പൊലീസിനെ വിളിച്ചു. പുറത്തു മഴയുടെ ആരവമുണ്ടായിരുന്നതുകൊണ്ടു പരമു കേള്‍ക്കത്തക്ക രീതിയില് ''ഹലോ, പൊലീസ് സ്റ്റേഷനല്ലേ'' എന്നു ചോദിച്ചു. അതുകേട്ട പരമു ഓടിയൊളിക്കുന്നതിന്റെ നിഴല് ജനാലയുടെ കര്‍ട്ടനിലൂടെ കണ്ടു. വെറുതേ ഡയല് ചെയ്തതാണെങ്കിലും സംഗതിയേറ്റു!\n''ജഡ്ജ് സത്യമൂര്‍ത്തിയോടാ അവന്റെ കളി!''\nഅഹങ്കാരത്തോടെ അയാള് ലിവിംഗ് റൂമിലെ സോഫയില്‍പ്പോയിരുന്നു. കുറേനേരത്തേക്ക് അനക്കമൊന്നുമില്ലാത്തതുകൊണ്ട്, മെല്ലെ എഴുന്നേറ്റ് കര്‍ട്ടന് മാറ്റി പുറത്തേക്കു നോക്കി. കള്ളന്റെ പൊടിപോലുമില്ല! മഴ ശമിച്ചെങ്കിലും മരം പെയ്തുകൊണ്ടിരുന്നു. പഠിച്ച കള്ളനാണ്. പൊലീസിനെ വിളിച്ചെന്നോര്‍ത്തു മുങ്ങിയിരിക്കണമെന്നു കരുതി ഗ്ലാസ്സില് പകുതിയാക്കിവച്ച വിസ്‌കി ഒരു സിപ്പുകൂടിയെടുത്തു. ലഹരി അകത്തുചെന്നിട്ടും ഉള്‍ഭയം അയാളില്‍നിന്നു വിട്ടുമാറിയിരുന്നില്ല.\nപെട്ടെന്ന് ഒരിടി വെട്ടി. ഭാഗ്യം! കരണ്ടു പോയില്ല. അയാള് ഗ്ലാസ്സ് കാലിയാക്കി മേശപ്പുറത്തു വച്ചു. അപ്പോള് അടുക്കളവാതിലില് ചവിട്ടുന്ന ശബ്ദം കേട്ടു. അത് അവന്‍തന്നെയാണെന്ന് അയാള്‍ക്കുറപ്പായിരുന്നു. ഒരു ധൈര്യത്തിന് ഗ്ലാസ്സില് കുറച്ചു കൂടുതല് വിസ്‌കിയൊഴിച്ചു കുടിച്ചു.\nഅവന് ചവിട്ടിപ്പൊളിച്ചു കയറട്ടെ. അപ്പോള്‍പ്പിന്നെ അറസ്റ്റു ചെയ്യാനുള്ള വകുപ്പുണ്ട്. സി ആര് പി സി 457 അനുസരിച്ചു ഭവനഭേദനത്തിനു കേസെടുക്കാം. പിന്നെ മോഷണം, വധശ്രമം... തൊണ്ടിമുതല് അവന്റെ കൈയില്‍ത്തന്നെയുണ്ടല്ലോ എന്നയാളാശ്വസിച്ചു.\nചവിട്ടിന്റെ ശക്തി കൂടിക്കൂടിവന്ന്, വാതില് പൊളിയുമെന്നായി. സത്യമൂര്‍ത്തി അസ്വസ്ഥനായി. നെറ്റി വിയര്‍ത്തു. നെഞ്ചുവേദന വന്നു. വാതിലിലെ ചവിട്ട് നെഞ്ചില് കൊള്ളുന്നതുപോലെ. കൈയിലിരുന്ന വിസ്‌കി ഗ്ലാസ്സ് താഴെ വീണതും ഇടിമുഴങ്ങിയതും ഒന്നിച്ചായിരുന്നു. അതുകൊണ്ട്, ഗ്ലാസ്സ് പൊട്ടിച്ചിതറുന്ന ഒച്ച കള്ളനും കേട്ടില്ല. അയാള് കതകു ചവിട്ടിത്തുറന്ന് അകത്തു കയറി. സത്യമൂര്‍ത്തിയെ തിരഞ്ഞെങ്കിലും അനക്കമൊന്നും കേട്ടില്ല. അടുത്തുകണ്ട ഒരു കസേര ഭിത്തിയോടു ചേര്‍ത്തിട്ട്, കുക്കൂ ക്ലോക്ക് സൂക്ഷിച്ച്, യഥാസ്ഥാനത്തുറപ്പിച്ചു. തെളിവിനായി ഫോണില് ഒരു പടവുമെടുത്തു. പെട്ടെന്നാണ് പൊട്ടിയ ഗ്ലാസ്സ് കഷണങ്ങള് അയാളുടെ ശ്രദ്ധയില്‍പ്പെട്ടത്. അടുത്ത് അനക്കമറ്റു കിടക്കുന്ന സത്യമൂര്‍ത്തിയേയും കണ്ടു. ഹാര്‍ട്ട് അറ്റാക്കായിരിക്കാമെന്നു കരുതിയ കള്ളന് ധര്‍മ്മസങ്കടത്തിലായി.\nഈയവസ്ഥയില് മൂര്‍ത്തിയെ ഉപേക്ഷിച്ചുപോകാന് മനസ്സനുവദിച്ചില്ല. പൊലീസിനെ വിളിച്ചാല് അകത്താകും. ഭവനഭേദനം, ജഡ്ജിനെ ഭീഷണിപ്പെടുത്തല് തുടങ്ങി വകുപ്പുകളേറെയുണ്ടെന്നു പരമുവിനുമറിയാം. പഠിപ്പും വിവരവുമില്ലെങ്കിലും തടവുകാലത്ത് സഹവാസികളില്‍നിന്നു കിട്ടിയ അറിവുകളാണിപ്പോള് ജീവിതത്തെ നയിക്കുന്നത്.\nചെകുത്താനും കടലിനുമിടയിലായ അവസ്ഥ! ആംബുലന്‍സ് വിളിക്കുകയും പൊലീസിലറിയിക്കുകയുമല്ലാതെ മറ്റു മാര്‍ഗ്ഗങ്ങളില്ല. പരമു അവിടെയിരുന്ന ലാന്‍ഡ് ഫോണില് പൊലീസിനെ വിവരമറിയിച്ചു.\nഭിത്തിയിലിരുന്ന കുക്കൂ ക്ലോക്ക് അപ്പോള് പന്ത്രണ്ടു തവണ ശബ്ദിച്ചു. ''ഓടി രക്ഷപ്പെട്ടോ, രക്ഷപ്പെട്ടോ'' എന്ന് ആ പക്ഷിക്കുഞ്ഞുങ്ങള് വിളിച്ചുപറയുന്നതുപോലെ പരമുവിനു തോന്നി. പിറകിലെ വാതിലിലൂടെത്തന്നെ പരമു പുറത്തേക്കിറങ്ങി. വേഗത്തില് നടക്കുമ്പോള് തവളകളുടെ കരച്ചില് അയാളെ അസ്വസ്ഥനാക്കി.\nഗെയ്റ്റ് കടന്നു ബൈക്കിനടുത്തെത്തിയെങ്കിലും പൊലീസ് മുന്‍പിലെത്തിയിരുന്നു.\nഒരു പൊലീസുകാരന് പരമുവിന്റെ മുഖത്തേക്കു ടോര്‍ച്ച് തെളിയിച്ചു. അയാള് ഓടാന് ശ്രമിച്ചില്ല. മറ്റൊരു പൊലീസുകാരന് അയാളുടെ മഴക്കോട്ടു വലിച്ചുമാറ്റിയപ്പോള്‍ത്തന്നെ എസ്.ഐക്ക് ആളെ മനസ്സിലായി.\n''ഇവനല്ലേ കള്ളന് പാതാളം പരമു? നീ പിന്നേം പഴേപണി തുടങ്ങിയോ?''\n''ഇല്ല സാര്... ഞാന് എല്ലാം നിര്‍ത്തി. മുമ്പു മോഷ്ടിച്ച സാധനം തിരിച്ചുവയ്ക്കാന് വന്നതാ. അപ്പഴാ ജഡ്ജ് സാര് നിലത്തു കിടക്കുന്നതു കണ്ടത്.''\n''കൊന്നിട്ട് ഏതെങ്കിലും കള്ളന് പൊലീസിനെ വിളിക്കുമോ സാറേ!''\n''നീ പഠിച്ച കള്ളനാ... നിന്നെ എനിക്കത്ര വിശ്വാസമില്ല.''\n''വിശ്വസിക്കാം സാര്... ഞാന് കള്ളം പറഞ്ഞിട്ടില്ല, കള്ളസ്സാക്ഷി പറഞ്ഞിട്ടില്ല. കൊന്നാല് കൊന്നെന്നുതന്നെ പറയും. കണ്ടതേ അന്നും എന്നും പറഞ്ഞിട്ടുള്ളു. മോഷ്ടിച്ച ക്ലോക്കുപോലും യഥാസ്ഥാനത്തു വച്ചിട്ടുണ്ട്.''\nഭിത്തിയില് തൂക്കിയ ക്ലോക്കിന്റെ പടം പരമു ഫോണില് കാണിച്ചെങ്കിലും അതു ശ്രദ്ധിക്കാതെ കോണ്‍സ്റ്റബിള് അല്പം ഉറക്കെ ചോദിച്ചു:\n''അതെന്നതാടാ ബൈക്കിന്റെ പിറകില്?''\n''അത്... പണ്ടു പള്ളിമേടയില്‍നിന്നു പൊക്കിയ കര്‍ത്താവിന്റെ പടമാ... അതുകൂടി തിരിച്ചുകൊണ്ടുവയ്ക്കാനിറങ്ങിയതാ... ഞാന് പഴയ പണിയങ്ങു നിര്‍ത്തി സാറേ...''\n''കര്‍ത്താവിനെവരെ അടിച്ചുമാറ്റുന്ന ആളാണെന്നറിയാം.''\nഅയാള് പറയുന്നതു വിശ്വാസത്തിലെടുക്കാതെ പൊലീസുകാര് തമ്മില്‍ത്തമ്മില് നോക്കി. ഉടന്‍തന്നെ ഒരു കോണ്‍സ്റ്റബിള് പരമുവിന്റെ ബൈക്കുരുട്ടി ഗെയ്റ്റിനുള്ളില് കയറ്റിവച്ചു.\n''ബാക്കി വിവരണങ്ങള് സ്റ്റേഷനില് ചെന്നിട്ടു മതി. നീ തല്‍ക്കാലം ജീപ്പിലോട്ടു കേറിക്കോ... തൊണ്ടിമുതലുംകൂടിയെടുത്തോ...''\n''സാറിനറിയാമല്ലോ ഞാന് ജാമ്യത്തിലാണെന്ന്...''\n''എല്ലാമറിയാം. എന്നാലും ഇതൊക്കെയൊരു ഫോര്‍മാലിറ്റിയല്ലേ? ഇനിയിപ്പം അയാളെങ്ങാനും തട്ടിപ്പോയാല് ഞങ്ങള്‍ക്കു പണി കൂടും. അതുകൊണ്ടു നീ വണ്ടിയിലോട്ടു കേറ്.''\nഅപ്പോഴേക്കും ആംബുലന്‍സ് സൈറണ് മുഴക്കി ഇറങ്ങിവന്ന് സത്യമൂര്‍ത്തിയേയുംകൊണ്ട് ഗെയ്റ്റ് കടന്നുപോയി. വീണ്ടും മഴ കനത്തു. എസ് ഐ പുകവലിച്ചുതീര്‍ന്നശേഷം ജീപ്പ് സ്റ്റാര്‍ട്ട് ചെയ്തു. പാതിരാമഴ കനത്ത് എല്ലാവരേയും നിശബ്ദരാക്കിയിരുന്നു. വണ്ടിക്കുള്ളില്, നിലത്ത് പരമു കര്‍ത്താവിനെ കെട്ടിപ്പിടിച്ചിരുന്നു.\n(അക്കല്‍ദാമ: ക്രിസ്തുവിനെ ഒറ്റിക്കൊടുത്തശേഷം യൂദാസ് ഒളിച്ചോടിപ്പോയ ജെറുസലേമിലെ ഒരു പ്രദേശം. അവിടെവച്ച്, കുറ്റബോധത്താല് അയാള് ആത്മഹത്യ ചെയ്തു)\nതമ്പി ആന്റണി കഥ 'അക്കല്‍ദാമ' short story Malayalam Story malayalam kadha SAMAKALIKA MALAYALAM Malayalam Literature malayalam language malayalam bhaasha


ചെന്നൈ ഓപ്പണ്: ഭൂപതി- ബൊപ്പണ്ണ സഖ്യം സെമിയില് - ഇ വാർത്ത | evartha\nചെന്നൈ ഓപ്പണ്: ഭൂപതി- ബൊപ്പണ്ണ സഖ്യം സെമിയില്\nചെന്നൈ: ഡബിള്‍സ് ടോപ് സീഡ് ഇന്ത്യയുടെ മഹേഷ് ഭൂപതി-രോഹന് ബൊപ്പണ്ണ സഖ്യം ചെന്നൈ ഓപ്പണ് ടെന്നീസിന്റെ സെമിയില്. സ്വിസ്- ജര്‍മന് ജോടികളായ ആന്ദ്രേസ് ബെക്- സ്റ്റാനിസ്ലാസ് വവ്‌റിന്‍ക സഖ്യത്തെ നേരിട്ടുള്ള സെറ്റുകള്‍ക്കു പരാജയപ്പെടുത്തിയാണ് ഇന്ത്യന് സഖ്യം സെമിയില് ഇടംപിടിച്ചത്. സ്‌കോര്: 6-4, 7-6. സെമിയില് ഇസ്രയേലിന്റെ ജൊനാഥന് എര്‍ലിച്ച്- ആന്‍ഡി റാം സഖ്യമാണ് ഇന്ത്യന് സഖ്യത്തിന്റെ എതിരാളികള്.\nഇതിനിടെ ഡബിള്‍സില് കിരീടപ്രതീക്ഷയുമായി മൂന്നാം സീഡ് ഇന്തോ- സെര്‍ബിയന് സഖ്യം ലിയാന്‍ഡര് പേസ്- യാങ്കോ തിപ്‌സറെവിച്ച് കൂട്ടുകെട്ട് സെമിയില് പ്രവേശിച്ചു. ക്വാര്‍ട്ടറില് സ്ലോവാക്- ഇറ്റാലിയന് ജോടിയായ ഇഗര് സെലനായ്- ഫാബിയോ ഫൊഗ്നിനി സഖ്യത്തെയാണ് പേസ് – തിപ്‌സറെവിച് സഖ്യം പരാജയപ്പെടുത്തിയത്. സ്‌കോര്: 6-3, 6-4. വെറും 65 മിനിറ്റുകൊണ്ടാണ് സ്ലോവാക്- ഇറ്റാലിയന് ജോടിയെ പേസ് – തിപ്‌സറെവിച് സഖ്യം കീഴടക്കിയത്. സെമിയില് അമേരിക്കയുടെ സ്‌കോട് ലിപ്‌സ്‌കി- രാജീവ് റാം ജോടിയെയാണ് പേസ് – തിപ്‌സറെവിച് സഖ്യം നേരിടുക.\nTopics: chennai oppen


(Electricity Bill): നേരത്തെ 7,300, ഇപ്പോള് 42,300 രൂപ; മുപ്പത് വര്‍ഷത്തിനിടയിലെ ഏറ്റവും ഉയര്‍ന്ന കറന്റ് ബില്ലെന്ന് മണിയന്‍പിളള, ഈടാക്കിയത് ഉപയോഗിച്ച തുക മാത്രമെന്ന് കെഎസ്ഇബി | Actor Maniyanpilla Raju Complaint Against Electricity Bill And KSEB\nനേരത്തെ 7,300, ഇപ്പോള് 42,300 രൂപ; മുപ്പത് വര്‍ഷത്തിനിടയിലെ ഏറ്റവും ഉയര്‍ന്ന കറന്റ് ബില്ലെന്ന് മണിയന്‍പിളള, ഈടാക്കിയത് ഉപയോഗിച്ച തുക മാത്രമെന്ന് കെഎസ്ഇബി\nBy വെബ്ഡെസ്ക് • 15/06/2020 at 9:02AM\nഒന്നാമത് ആള്‍ക്കാര്‍ക്ക് ജോലിയില്ല, വരുമാനമില്ല, കച്ചവടങ്ങള് തകര്‍ന്നു, സിനിമകള് തകര്‍ന്നു, വ്യവസായങ്ങള് തകര്‍ന്നു. ഈ സമയത്ത് കഴുത്തില് കയറി ഞെക്കിപിടിച്ചത് വല്ലാത്ത ബുദ്ധിമുട്ടായി മാറിപ്പോയി എന്നായിരുന്നു മണിയന് പിളള രാജുവിന്റെ പ്രതികരണം.\nലോക്ക് ഡൗണ് കാലത്തിന് ശേഷം ലഭിച്ച കറന്റ് ബില്ലിനെതിരെ വ്യാപക പരാതിയാണ് സംസ്ഥാനത്ത് ഉയരുന്നത്. സാധാരണക്കാര് മുതല് സെലിബ്രിറ്റികള് വരെ സോഷ്യല്‍മീഡിയയില് അടക്കം കറന്റ് ബില്ലിനെതിരെയുളള പരാതികള് ഉന്നയിക്കുകയാണ്. സിനിമാലോകത്ത് നിന്ന് നിരവധി പേരാണ് കറന്റ് ബില്ലിനെതിരെ പരാതിയുമായി എത്തിയത്. നടന് മണിയന് പിളള രാജു തനിക്ക് ലഭിച്ച കറന്റ് ബില്ലിനെ തീവെട്ടിക്കൊളള എന്നാണ് ഇത് സംബന്ധിച്ച് ഏഷ്യാനെറ്റ് ന്യൂസില് വിശേഷിപ്പിച്ചത്.\nമാസം ഏഴായിരം രൂപയാണ് ബില്ല് വന്ന് കൊണ്ടിരുന്നത്. ഇപ്പോ 42,300 രൂപയാണ് വന്നത്. എനിക്ക് ബില് അടക്കാതിരിക്കാന് വയ്യ, കാരണം ഇരുട്ടിനെ പേടിയാണ്. ഇരുട്ടില് ജീവിക്കാന് പറ്റില്ല. അതുകൊണ്ട് ഞാന് പോയി ബില് അടച്ചു. ഞാന് കരുതി എനിക്ക് മാത്രം, ഒരാള്‍ക്ക് മീറ്റര് റീഡിങ്ങില് അബദ്ധം പറ്റിയത് ആയിരിക്കുമെന്ന്. അന്വേഷിച്ചപ്പോള് ഈ പരിസരത്തുളള എല്ലാവരും കേരളത്തിലുളള എല്ലാ ജനങ്ങളും ഇത്തരം പരാതികള് ഉന്നയിക്കുന്നുണ്ട്. ശരിക്കും പറഞ്ഞാല് ഇതാണ് തീവെട്ടിക്കൊളള എന്നാണ് ഇതിനെ പറയേണ്ടത്. ഒന്നാമത് ആള്‍ക്കാര്‍ക്ക് ജോലിയില്ല, വരുമാനമില്ല, കച്ചവടങ്ങള് തകര്‍ന്നു, സിനിമകള് തകര്‍ന്നു, വ്യവസായങ്ങള് തകര്‍ന്നു. ഈ സമയത്ത് കഴുത്തില് കയറി ഞെക്കിപിടിച്ചത് വല്ലാത്ത ബുദ്ധിമുട്ടായി മാറിപ്പോയി എന്നായിരുന്നു മണിയന് പിളള രാജുവിന്റെ പ്രതികരണം.\nനിരന്തരമുളള മോട്ടോര് ഉപയോഗമൊന്നും വീട്ടില് ഇല്ലെന്നും ഫ്രിഡ്ജ്, എസി എന്നിവയൊക്കെയാണ് വീട്ടില് ഉളളതെന്നും 30 വര്‍ഷത്തിനിടെ ഇതാദ്യമാണ് ഇത്തരം വലിയ തുക ബില് വരുന്നതെന്നും മണിയന് പിളള രാജു പറഞ്ഞു. എന്നാല് മണിയന് പിളള രാജു ഉപയോഗിച്ച വൈദ്യുതിയുടെ ബില്ല് മാത്രമാണ് ഈടാക്കിയിരിക്കുന്നതെന്ന് കെഎസ്ഇബി ബോര്‍ഡ് ചെയര്‍മാന് എന്. എസ് പിളള വ്യക്തമാക്കി.\nAlso Read: തിരുവനന്തപുരത്ത് നിന്ന് പുറപ്പെട്ട നേത്രാവതിയിൽ യാത്ര ചെയ്തയാൾക്ക് കൊവിഡ്; സഞ്ചരിച്ചത് ജൂൺ 12ലെ ട്രെയിനിൽ\nആറുമാസമായി അദ്ദേഹത്തിന്റെ വീട് ലോക് ഡൗണാണ്. ഡോര് ലോക്കാണ്. അതുകൊണ്ട് ആറ് മാസം റീഡിങ് എടുത്തിട്ടില്ല. അദ്ദേഹം ഉപയോഗിച്ചിരിക്കുന്നത് 5,251 യൂണിറ്റ് വൈദ്യുതിയാണ്. ഒരു യൂണിറ്റിന് 7.90 രൂപ വെച്ച് നല്‍കേണ്ട സ്ലാബിലാണ് അദ്ദേഹമുളളത്. ഇതിനൊപ്പം മറ്റ് ചാര്‍ജുകളും കൂട്ടുമ്പോള് 42,300 രൂപ വരുമെന്നും എന്‍എസ് പിളള പറഞ്ഞു. മണിയന് പിളള രാജു ആവശ്യപ്പെട്ടാല് വൈദ്യുതി ബോര്‍ഡില് നിന്നുളള പത്തുപേരെ അയച്ച് ഇക്കാര്യം ബോധ്യപ്പെടുത്തി കൊടുക്കാം. കെഎസ്ഇബിക്ക് തെറ്റ് പറ്റിയെന്ന് തെളിഞ്ഞാല് നഷ്ടപരിഹാരം നല്‍കാന് തയ്യാറാണെന്നും അദ്ദേഹം വിശദമാക്കി.


Emalayalee.com - നന്മയുടെ നിറവില് ഫോമാ\nഅമേരിക്കയിലെ അന്‍പതോളം സംസ്ഥാനങ്ങളിലെ, എഴുപത്തഞ്ചോളം അസോസിയേഷനുകള്, അവരുടെ സഹായങ്ങളായിരുന്നു ആദ്യഘട്ടത്തില് ഫോമായുടെ ഈ വില്ലേജ് പദ്ധതിയുടെ പ്രചോദനം. നിര്‍ലോഭമായ സഹായസഹകരണങ്ങള് മുന്നോട്ടുള്ള പ്രയാണത്തിന് വളരെ കരുത്തേകി. വ്യക്തികളും, ദമ്പതികളും, കുടുംബങ്ങളും ഈ വില്ലേജ് പദ്ധതിയുടെ ഭാഗഭാക്കായി. ഫോമാ സെക്രെട്ടറി ജോസ് ഏബ്രഹാന്റെ നേതൃത്വത്തില് പദ്ധതി രൂപരേഖ ആസുത്രണം ചെയ്തു. കേരളത്തിലെ "തണല്" എന്ന സംഘടനയുമായി കൈകോര്‍ത്തു പ്രവര്‍ത്തിക്കാന് ഫോമാ തീരുമാനിച്ചു. ഈ വില്ലേജ് പദ്ധതിയുടെ പ്രവര്‍ത്തനങ്ങള്‍ക്ക് ചുക്കാന് പിടിക്കുവാന് അനിയന് ജോര്‍ജിന്റെ നേതൃത്വത്തിലുള്ള വിപുലമായ കമ്മറ്റി നിലവില് വന്നു. ധാനം ധര്‍മ്മമാണ് എന്ന് തിരിച്ചറിഞ്ഞ നോയല് മാത്യു, ജോസ് കെ പുന്നൂസ് എന്നിവര് സ്വന്തം സ്ഥലം ഈ പദ്ധതിയിലേക്ക് സൗജന്യമായി ധാനം നല്‍കി. സര്‍ക്കാരിതിര ഏജന്‍സികളുടെ പൂര്‍ണ്ണപിന്തുണയോടെ വളരെ ചുരുങ്ങിയ കാലയളവിനുള്ളില് ഈ പദ്ധതി വന്‍വിജയത്തിലേക്ക് നീങ്ങുകയാണ്.


സാര്‍ദ്രം സാംസ്കാരിക സംഘം: ചുരുക്കിപ്പറഞ്ഞാല്\nആണ്-പെണ് തുല്യത, ലിംഗസമത്വം, പൊതുസമൂഹമെന്നു വ്യവഹരിക്കപ്പെടുന്ന ഘടന താത്വികമായെങ്കിലും അംഗീകരിക്കാന് തയാറാവുന്ന ഒരു അനുരഞ്ജന കാലാവസ്ഥ:: അത് ഇരുപത്തൊന്നാം നൂറ്റാണ്ടിന്റെ ആദ്യ ദശകത്തില് സാമാന്യേന പുലരുന്നുണ്ടെന്ന നിരീക്ഷണത്തിനു പിന്തുണ വര്‍ധിക്കുന്നു. എന്നാല് കാലങ്ങളായി, പല തലങ്ങളില് നടന്ന ഫെമിനിസ്റ്റ് പോരാട്ടം വിജയശ്രീലാളിതമായെന്നു പ്രഖ്യാപിക്കാന് വരട്ടെ. പെങ്ങമ്മാരേ, തോക്ക് താഴെവെക്കാന് സമയമായിട്ടില്ല. തൊഴിലവസരങ്ങളില്, വേതന വ്യവസ്ഥയില്, സാമൂഹ്യ-രാഷ്ട്രീയ-സാംസ്കാരിക മണ്ഡലങ്ങളില്, സ്ത്രീ നേരിടേണ്ടിവന്നിരുന്ന വിവേചനം, അവഗണന, അകറ്റിനിര്‍ത്തല്, തന്ത്രപരമായ താഴ്ത്തിക്കെട്ടല്, ഒട്ടുമിക്ക പരിഷ്കൃത സമൂഹങ്ങളിലും ഏതാണ്ട് അവസാനിച്ചുവെന്നത് ശരിതന്നെ. പക്ഷേ സ്ത്രീയെ പുനര്‍നിര്‍വചിക്കാന് പുരുഷന് ഇനിയും സന്നദ്ധനായിട്ടില്ല എന്ന സത്യം അവശേഷിക്കുന്നു. രക്ഷാധികാരിയുടെ, സംരക്ഷകന്റെ , വഴികാട്ടിയുടെ ചമയങ്ങള് അഴിച്ചുവെക്കാന് ആണിന് ഇപ്പോഴും മനസ്സുവരുന്നില്ല. മാത്രമല്ല, അമര്‍ത്തിപ്പിടിച്ച ഒരു ജന്‍ഡര്‍പുച്ഛം പുരുഷന്റെ ഇടപെടലുകളില് പലപ്പോഴും നുരപൊട്ടുന്നുമുണ്ട്. മോളിക്കുട്ടി മാഡത്തിന്റെ സന്നിധിയില് ഫയലുമായി നില്‍ക്കുന്ന ഓഫീസ് സൂപ്രണ്ട് ബലരാമമേനോക്കിയുടെ പ്രസന്നവദനം നിങ്ങള് ശ്രദ്ധിച്ചിട്ടുണ്ടോ? അവിടെ ഒരു നേര്‍ത്ത ചിരിയുടെ ലാഞ്ഛനയുണ്ടാവും. ടാശൃസ (സ്മിര്‍ക്) എന്നാണ് അതിനെ ആംഗലത്തില് പറയുക. അതില് ഇതള്‍വിരിയുന്നത് പരിഹാസമത്രെ. ചെറുപ്പക്കാരിയായ പൊലീസ് മേധാവിയുടെ മുന്നില് വടിപോലെ നീര്‍ന്നുനിന്നു സല്യൂട്ടടിക്കുന്ന ഉണ്ടവയറന് ഹെഡ്കോണ്‍സ്റ്റബിള് കുക്കുടം കുമാരന്റെ അധരപുടങ്ങളിലും ഈ ഹാസ്യഭാവത്തിന്റെ മിന്നായം കാണാം. ഉദരനിമിത്തം ഇവളുമാരെയൊക്കെ സലാംവയ്ക്കേണ്ടിവരുന്ന ആണിന്റെ ഗതികേട് എന്ന് ടിയാന്റെ ഉള്ളില്‍നിന്നു ങമഹല ലഴീ - ആണ്‍അഹന്ത- പിറുപിറുക്കുന്നത് നിപുണ ശ്രോത്രങ്ങള്‍ക്കു കേള്‍ക്കുകയുമാവാം.\nലിംഗസമത്വം, പെണ്‍ബിംബത്തിന്റെ പുനഃപ്രതിഷ്ഠ, നിയമനിര്‍മാണത്തിലൂടെമാത്രം സാധ്യമാവുന്ന സംഗതിയല്ല. ഇക്കാര്യം പല ഫെമിനിസ്റ്റ് സൈദ്ധാന്തികരും അടിവരയിട്ടു പറഞ്ഞതാണ്. അയേണ്‍ലേഡി എന്നു പുകള്‍പൊങ്ങിയ മാഗി മദാമ്മയും-സംശയിക്കേണ്ട, മാര്‍ഗററ്റ്താച്ചര്‍തന്നെ -ഇതേ അഭിപ്രായം പ്രകടിപ്പിക്കുകയുണ്ടായി. ആണ്-പെണ് മനോഭാവങ്ങളിലാണ് പൊളിച്ചെഴുത്തു നടക്കേണ്ടത്. സമീപനങ്ങളില്, കാഴ്ച്ചപ്പാടുകളില് വിപ്ളവകരമായ പരിവര്‍ത്തനങ്ങളുണ്ടാകണം. ഈ മാറ്റങ്ങളുടെ കാറ്റിനു ചൂടുകൂടും. തൊലി പൊള്ളിയെന്നുവരും. പാരമ്പര്യത്തിന്റെ താടിക്കു തീപ്പിടിച്ചെന്നും വരും. ഏട്ടിലെ പശുവായി ലിംഗസമത്വം വര്‍ത്തിക്കുമ്പോള് ഒരു അലോഹ്യവുമില്ല, പുരുഷാധീശ സമൂഹത്തിന് ആ പശു പുല്ലുതിന്നാന് തുടങ്ങുമ്പോഴാണ് ആണിന് അങ്കലാപ്പ്.\nപെണ് അവബോധത്തില്, വീക്ഷണത്തില്, അപഗ്രഥന രീതിശാസ്ത്രത്തില്, അടിമുടി ഉടച്ചുവാര്‍ക്കലുകളുണ്ടാകേണ്ടതിന്റെ അത്യാവശ്യത്തെക്കുറിച്ചാണ് സ്വത്വനിര്‍ണയത്തെ ഗൌരവമായി പരിഗണിച്ച പുരോഗമന സ്ത്രീപക്ഷം ആവര്‍ത്തിച്ചു പറഞ്ഞത്. മഹിളാമണികള് അവിടെയുമിവിടെയും മന്ത്രിമാരായതുകൊണ്ടോ, പൊതുസ്ഥാപനങ്ങളുടെ തലപ്പത്തെത്തിയതുകൊണ്ടോ, വ്യവസായ സംരംഭകളായി വിജയഗാഥ രചിച്ചതുകൊണ്ടോ, ബഹിരാകാശയാനങ്ങളില് ഇടം നേടിയതുകൊണ്ടോ, മീശക്കാരന് കേശവനുമാത്രമായി സംവരണം ചെയ്യപ്പെട്ട കര്‍മരംഗങ്ങളില് ഇടിച്ചുകയറിയതുകൊണ്ടോ സ്ത്രീവിമോചനം സംഭവിച്ചുകഴിഞ്ഞു എന്ന യുഫോറിയ- അത്യാഹ്ളാദം- അസ്ഥാനത്താണ്. അപകടകരവുമാണ്. ഈ താക്കീത് ഉദ്ബുദ്ധ ഫെമിനിസം കാലാകാലങ്ങളില് നല്‍കിയിട്ടുണ്ട്. സ്ത്രീയുടെ റോളും പുരുഷന്റെ റോളും പ്രത്യേകമായി വ്യവസ്ഥപ്പെടുത്തുന്ന വഴക്കങ്ങളും അവയ്ക്കു പിന്നില് പ്രവര്‍ത്തിക്കുന്ന സമൂഹ മാനസികഘടനയും മാറാതിരിക്കുന്ന കാലത്തോളം പെണ്‍മുക്തി എന്നത് സംഭവിക്കുകയില്ലെന്നു കോറാ കാപ്ളാന് (രീൃമ ഗമുഹമി) പറഞ്ഞതാണ് ശരി. ഉപരിപ്ളവമായ മാറ്റങ്ങളെ പല വനിതാ കൂട്ടായ്മകളും വിപ്ളവപരമെന്നു തെറ്റായി വായിക്കുന്നു. ഈ മാറ്റങ്ങളില് ഊറ്റംകൊള്ളുകയും ചെയ്യുന്നു.\nവിവാഹം, കുടുംബം, ലൈംഗിക വേഴ്ച, അധ്വാനം, ഉല്പാദനം, വിനോദം തുടങ്ങിയ അതിപ്രധാനമായ ജീവിതവൃത്തികളിലെല്ലാംതന്നെ ആണും പെണ്ണും തുല്യപങ്കാളികള് ആണെന്നും, പരസ്പര പൂരകങ്ങളായ മനുഷ്യഘടകങ്ങളാണെന്നും ഏംഗല്‍സ് നിരീക്ഷിക്കുകയുണ്ടായി. പ്രകൃതി ചിട്ടപ്പെടുത്തിയ ഈ തുല്യതയെ അംഗീകരിക്കാന് ആണ്‍കോയ്മ വിസമ്മതിച്ചു. ഒരു യജമാന-ദാസി സങ്കല്പം പും-സ്ത്രീ ബന്ധങ്ങളില് ആണ്‍ഗര്‍വ് അടിച്ചേല്പിക്കുകയും ചെയ്തു. സിമണ് ദെ ബുവെ ചൂണ്ടിക്കാട്ടിയപോലെ സ്ത്രീ എന്ന സ്വത്വത്തെ പുരുഷമേധാവിത്വം ഒരു ഗര്‍ഭപാത്രമാക്കി (ണീായ)ച്ചുരുക്കി. ഈ പാത്രത്തില് ബീജം (ടലലറ) നിക്ഷേപിക്കാനുള്ള ദൈവദത്തമായ അവകാശം ആണിനുണ്ടെന്നു വരുത്തിത്തീര്‍ത്തു. ധ്വജവാഴ്ചയെ വാഴ്ത്തുന്ന മിത്തുകള് സൃഷ്ടിച്ചു. സ്ത്രീ തീര്‍ത്തും അബലയാണ്, അതി ലോലയാണ്, പടര്‍ന്നുകയറാന് മരം തേടുന്ന വള്ളിയാണ് എന്നു പെണ്ണിനെത്തന്നെ വിശ്വസിപ്പിച്ചു. ഒരാണ്‍തുണയില്ലെങ്കില് തനിക്കു രക്ഷയില്ലെന്ന ധാരണ അവളില് വളര്‍ത്തി.\nസ്ത്രീലിംഗത്തിന്റെ ദാസ്യവത്കരണം -എന്ന് ക്ളാരാ സെറ്റ്കിന് കൃത്യമായി അടയാളപ്പെടുത്തിയ അവസ്ഥയുണ്ടല്ലോ, അത് ആസൂത്രിതവും അനുക്രമവുമായിരുന്നു. മതം, സദാചാരം, ദൈവഭയം, സല്‍ക്കീര്‍ത്തി, മാന്യത തുടങ്ങിയ സംഗതികളെയൊക്കെ സ്ത്രീയുടെ അടിമത്തവത്കരണത്തില് പുരുഷന് പരമാവധി പ്രയോജനപ്പെടുത്തിയിരുന്നു. ചാരിത്രം (ഇവമശെേ്യ) എന്നാല് പെണ്ണുമാത്രം പവിത്രമായി പരിരക്ഷിക്കേണ്ട ഒരു സ്വഭാവശുദ്ധി എന്ന വ്യാഖ്യാനം പ്രചരിച്ചു. ആണിനു നേരമ്പോക്കാകാം. ആര്‍ക്കുമതില് പരാതിയില്ല. മറിയയെ കല്ലെറിയാനും വിശാലുവിന്റെ തല മുണ്ഡനം ചെയ്യാനുമൊക്കെ പുരുഷനിര്‍മിത സദാചാരച്ചിട്ടകളില് വകുപ്പുണ്ടായിരുന്നു. എന്നാല് അവരോട് സഹശയിച്ച വറതപ്പനും വേലുക്കുട്ടിമേനോനും ശിക്ഷയില്ല. ആണുങ്ങളായാല് ചളിയില് ചവിട്ടും; അടുത്തു കണ്ടവെള്ളത്തില് കാല് കഴുകുകയും ചെയ്യും. അത്രതന്നെ.\nഈ നെറികേടിന്, നീതിനിഷേധത്തിന്, സ്വത്വ ധ്വംസനത്തിന് എതിരായാണ് പെണ്‍കൂട്ടായ്മകള് പട നടത്തിപ്പോന്നത്. ചില രാജ്യങ്ങളില് അടിച്ചമര്‍ത്തപ്പെടുന്ന കീഴാള സമൂഹവുമായി സ്ത്രീ സംഘങ്ങള് ഐക്യപ്പെടുകയും കൈകോര്‍ക്കുകയും ചെയ്തു. പ്രത്യയശാസ്ത്രപരമായ പ്രബുദ്ധത അവര് ഉള്‍ക്കൊണ്ടു. സംഘം ചേരുക, ശക്തി നേടുക എന്ന ആഹ്വാനത്തിന് ആവേശകരമായ പിന്തുണയാണ് കിട്ടിയത്. വോട്ടവകാശവും ഭരണ സംവിധാനത്തില് മോശമല്ലാത്ത പ്രാതിനിധ്യവും തരപ്പെട്ടാല് തങ്ങളുടെ യുദ്ധം പാതി ജയിച്ചതായി കരുതാമെന്നായി ചില ലിബറല് ഫെമിനിസ്റ്റുകള്. ഇവിടെയാണ് പിഴച്ചത്. ഏതാനും രാഷ്ട്രീയ സൌകര്യങ്ങള് ചാര്‍ത്തിക്കിട്ടിയതുകൊണ്ട് സ്ത്രീമോചനം സഫലമാവുന്നില്ല.\nലിംഗസമത്വവും അവസര സമത്വവും ഭരണഘടനയുടെ തന്നെ ഭാഗമാക്കുകയും അവ കാര്യക്ഷമമായി നടപ്പിലാക്കുകയും ചെയ്ത ആദ്യ രാഷ്ട്രം യുഎസ്എസ് ആര് (ഡിശീി ീള ട്ീശല ടീരശമഹശ ഞലുൌയഹശര) - അതായത് പഴയ സോവിയറ്റ് യൂണിയന് - ആയിരുന്നു. ഒരു നിത്യചൂഷിത വര്‍ഗമെന്നനിലയില് സ്ത്രീ സമൂഹത്തെ കാണുകയും പെണ്‍പ്രശ്നങ്ങളെ ശാസ്ത്രീയമായി അപഗ്രഥിക്കുകയും ചെയ്ത ഒരു മോചന തത്വശാസ്ത്രത്തിന്റെ ധീരമായ പരീക്ഷണശാലയായി മാറി സോവിയറ്റുനാട്. വിപ്ളവാചാര്യനായ ലെനിന് സംവിധാനം ചെയ്ത സോഷ്യലിസ്റ്റ് സമൂഹക്രമത്തില് സുപ്രധാനമായ സ്ഥാനവും സര്‍വതോമുഖമായ വളര്‍ച്ചയുമാണ് സ്ത്രീസമൂഹത്തിനു കൈവന്നത്. സോഷ്യലിസ്റ്റ് നവലോക നിര്‍മിതിയില് അടങ്ങാത്ത ആത്മവീര്യത്തോടും അഗാധമായ അര്‍പ്പണബോധത്തോടും കൂടിയാണ് റഷ്യയിലെ പെണ്ണുങ്ങള് പങ്കെടുത്തത്. അവര്‍ക്കുമുമ്പില് ഒരു വാതിലും അടഞ്ഞുകിടന്നില്ല. ലിംഗപരമായ വിവേചനത്തിന്റെ എല്ലാ വരമ്പുകളും അവിടെ തകര്‍ക്കപ്പെട്ടു. സ്ത്രീയുടെ അധ്വാനത്തിന്റെ അന്തസ്സ് ആദരപൂര്‍വം അംഗീകരിക്കപ്പെട്ടു. വ്യഭിചാരമെന്നത് അക്ഷരാര്‍ഥത്തില് അപ്രത്യക്ഷമായി. വിവാഹം, കുടുംബം, ഇണചേരല് എന്നീ കാര്യങ്ങളിലൊക്കെ സോവിയറ്റ്സ്ത്രീക്ക് സമ്പൂര്‍ണമായ സ്വയം നിര്‍ണയാവകാശം സ്ഥാപിച്ചുകിട്ടി.\n'വെല്‍ഫേര് സ്റ്റേറ്റുകളെ'ന്ന് സ്വയം വിശേഷിപ്പിക്കുന്ന പല യൂറോപ്യന് രാജ്യങ്ങള്‍ക്കും സോവിയറ്റ് യൂണിയന്റെ സ്ത്രീശാക്തീകരണ പ്രയത്നങ്ങള് മാതൃകയും പാഠപുസ്തകവുമായി. യു കെ, ഓസ്ട്രിയ, നോര്‍വെ, സ്വീഡന്, ഡെന്‍മാര്‍ക്ക്, ഫിന്‍ലന്‍ഡ്, നെതര്‍ലന്‍ഡ്, ബെല്‍ജിയം എന്നീ നാടുകളിലാണ് ആ വഴിക്കുള്ള നീക്കങ്ങളുണ്ടായത്. പക്ഷേ അവിടങ്ങളിലെല്ലാംതന്നെ 'കോസ്മെറ്റിക്' -തൊലിപ്പുറത്തുള്ളത്- എന്ന് വിളിക്കാവുന്ന ചായംപൂശലുകളേ നടന്നിട്ടുള്ളു. കാരണം ഈ നാടുകളെല്ലാം അടിസ്ഥാനപരമായി ക്യാപ്പിറ്റലിസ്റ്റ് വ്യവസ്ഥയുടെ വരുതിയിലാണ്. ആ വ്യവസ്ഥയാകട്ടെ പുരുഷാധിപത്യപരവും.\nരണ്ടാം ലോകയുദ്ധം കത്തിയമര്‍ന്നപ്പോള് പല രാഷ്ട്രീയ ഭൂപടങ്ങളും മാറ്റിവരയ്ക്കപ്പെടുന്ന അവസ്ഥയുണ്ടായി. കിഴക്കന് യൂറോപ്പില് ജനകീയ ജനാധിപത്യ സോഷ്യലിസ്റ്റ് ഭരണകൂടങ്ങള് നിലവില്‍വന്നു: ഈസ്റ്റ് ജര്‍മനി, ഹംഗറി, പോളണ്ട്, ബള്‍ഗേറിയ, റൊമേനിയ, യുഗസ്ളോവിയ എന്നീ നാടുകളില്. അവിടെയൊക്കെ സ്ത്രീ സ്വാതന്ത്യ്രവും ലിംഗസമത്വവും പൂര്‍ണമായും അംഗീകരിക്കപ്പെട്ടു. വമ്പിച്ച വനിതാ മുന്നേറ്റത്തിനാണ് പൂര്‍വ യൂറോപ്പ് സാക്ഷ്യം വഹിച്ചത്. ലൈംഗിക വൈജാത്യമെന്നത് വെറും ജീവശാസ്ത്രപരമായ കാര്യമായി മാറി.\nലാറ്റിന് അമേരിക്കന് നാടുകളിലെ മര്‍ദിത വര്‍ഗപ്പോരാട്ടങ്ങളില് പടച്ചട്ടയും തോക്കുമായി മുന്നിട്ടിറങ്ങിയവരാണ് അവിടത്തെ സ്ത്രീജനങ്ങള്: ക്യൂബയില്, ബൊളീവിയയില്, ചിലിയില്, നിക്കരാഗ്വയില്, ബ്രസീലില്, അര്‍ജന്റീനയില്, പെറുവില്, കൊളമ്പിയയില്, വെനിസുലയില്. ലാറ്റിന് അമേരിക്കന് ജനതയുടെ വിമോചന യുദ്ധങ്ങളില് സ്ത്രീകള് വഹിച്ച ഐതിഹാസികമായ പങ്കിനെ ചെഗുവേര മുക്തകണ്ഠം പ്രശംസിച്ചിട്ടുണ്ട്. ക്യൂബയില് സായുധ സോഷ്യലിസ്റ്റ് വിപ്ളവം വിജയകരമായി അവസാനിക്കുകയും ജനകീയ ഭരണകൂടം രൂപംകൊള്ളുകയും ചെയ്തപ്പോള് ഫിദല്‍കാസ്ട്രോ ആദ്യം ചെയ്തത് എല്ലാ മേഖലകളിലും സ്ത്രീസമത്വം ഉറപ്പുവരുത്തുക എന്നതാണ്. അത് ഒരു 'ശറലീഹീഴശരമഹ ാമിറമലേ'- പ്രത്യയശാസ്ത്രപരമായ ആദേശം - ആണെന്ന് ഹവാനയില് ചേര്‍ന്ന ജനപ്രതിനിധി സഭയില് അദ്ദേഹം പ്രഖ്യാപിക്കുകയും ചെയ്തു.\nദൂരപൌരസ്ത്യ ദേശങ്ങളില് സ്ത്രീസ്വാതന്ത്യ്രനിഷേധം ഏറെ രൂക്ഷമായിരുന്നു, പ്രത്യേകിച്ച് പഴയ ചൈനയില്. പെണ്‍കുട്ടികളുടെ പാദങ്ങള് വരിഞ്ഞുകെട്ടിവയ്ക്കുന്ന ഏര്‍പ്പാടുണ്ടായിരുന്നു. ചെറിയ പാദങ്ങളാണ് ഭംഗി എന്ന പുരുഷ ധാരണയാണ് ഈ വഴക്കം സൃഷ്ടിച്ചത്. ഒരു ഭാര്യക്ക് നാല്പതു വയസ്സുകഴിഞ്ഞാല് അവള് സ്വന്തം ഭര്‍ത്താവിന് ചെറുപ്പക്കാരിയായ ഒരു കിടപ്പറക്കൂട്ടിനെ കണ്ടുപിടിച്ചു നല്‍കണമെന്ന ചിട്ടയും നിലനിന്നിരുന്നു (പേള് എസ് ബെക്കിന്റെ വിശ്വവിഖ്യാതമായ 'ഗുഡ് എര്‍ത്ത്' എന്ന നോവലില് ഇതു വിവരിക്കുന്നുണ്ട്). ഇന്ത്യയിലെന്നപോലെ പെണ്ണ് ആണിന്റെ ദാസി എന്ന സങ്കല്പം ചൈനയിലും നിലനിന്നിരുന്നു. പൊതുസമൂഹത്തില് തിണ്ണ അനുവദിച്ചിരുന്നത് ഉപരിവര്‍ഗത്തിലെ പൊന്നും പണവുമുള്ള പെണ്ണുങ്ങള്‍ക്കു മാത്രമായിരുന്നു. ജനകീയ ചൈന പുലര്‍ന്നപ്പോഴാണ് പെണ്‍മുക്തി ഒരു യാഥാര്‍ഥ്യമായത്. ലിംഗപരമായ എല്ലാ വിവേചനങ്ങള്‍ക്കും ചെയര്‍മാന് മാവോ വിരാമമിട്ടു. സോവിയറ്റ് റഷ്യയിലെന്നപോലെ പീപ്പിള്‍സ് ചൈനയിലും സ്ത്രീ-പുരുഷ തുല്യത എല്ലാ കര്‍മമുഖങ്ങളിലും നടപ്പായി. ആണിനും പെണ്ണിനും ഒരേ തൊഴില്‍ക്കുപ്പായം (ണീൃസ ഴീിം) എന്ന മാവോയുടെ ആശയം തീര്‍ത്തും വിപ്ളവകരമായിരുന്നു.\nവിയത്നാമിലുമുണ്ടായി ഗംഭീരമായ സ്ത്രീപക്ഷ മുന്നേറ്റം. ആദ്യം ഫ്രഞ്ച് കൊളോണിയല് വാഴ്ചക്കെതിരായും പിന്നീട് തെക്കന്‍വിയറ്റ്നാമില് താവളമടിച്ച അമേരിക്കന് സാമ്രാജ്യത്വത്തിനെതിരായും സഖാവ് ഹോചിമിന് നടത്തിയ നീണ്ട യുദ്ധവും പുളകകാരിയായ ചെറുത്തുനില്‍പ്പും ലോകചരിത്രത്തിന്റെ ചുവന്ന ഏടുകളാണ്. സ്ത്രീശക്തിയില്, സ്ത്രീ മോചനത്തില് ഉറച്ചു വിശ്വസിച്ചിരുന്ന പടത്തലവനായിരുന്നു ഹോ. പാടത്തു പണിയെടുക്കുന്ന നാട്ടുപെണ്ണുങ്ങള്‍ക്കു അദ്ദേഹം തന്റെ പട്ടാളത്തില് പ്രവേശനം നല്‍കി. പല തിളയ്ക്കുന്ന സമരമുഖങ്ങളിലും ആണ്‍പടയാളികളോടൊപ്പം പെണ്‍പുലികളുമുണ്ടായിരുന്നു. മോചിത വിയത്നാം കാഴ്ചവച്ചത് പെണ്‍നവോത്ഥാനത്തിന്റെ ആവേശകരമായ കഥയത്രെ.\nസെക്സ്ബോംബുകളെ ഉത്പാദിപ്പിക്കുന്ന, പെണ്‍ശരീരത്തെ, സ്ത്രീസൌന്ദര്യത്തെ, സ്ത്രൈണചേഷ്ടകളെ, പല മട്ടില് വിപണനവത്കരിക്കുകയും മലീമസമാക്കുകയും ചെയ്യുന്ന, പില്‍ക്കാല മുതലാളിത്ത വ്യവസ്ഥയുടെ അഥര്‍വ വേദാന്തത്തിന് മാന്യതയും സ്വീകാര്യതയും അതിഥിപീഠവും ഒരു പച്ചച്ചിരിയോടെ അനുവദിക്കുകയാണ് വര്‍ത്തമാന സമൂഹം ചെയ്യുന്നത്. സൌന്ദര്യറാണി മത്സരങ്ങളും ഫാഷന് ഷോകളും അനാവരണത്തിന്റെ ആഭാസങ്ങളും നിത്യേനയെന്നോണം നടക്കുന്നു. ഇതിനെതിരായ സിംഹിക ഗര്‍ജനങ്ങള് വളരെ വിരളമായേ കേള്‍ക്കുന്നുള്ളു. സ്ത്രീസംഘങ്ങള്‍തന്നെ പല സ്വത്വമലിനീകരണങ്ങളോടും സന്ധിചെയ്യുന്നു. പിന്നില്‍നിന്നു തോണ്ടുന്ന വഷളന്റെ വൃത്തികെട്ട മോന്തക്ക് മുഷ്ടി ചുരുട്ടിയടിക്കാന് പണ്ടുണ്ടായിരുന്ന തന്റേടം ഇപ്പോള് ചോര്‍ന്നുപോവുന്നുണ്ടോ എന്നു സംശയം. പോരാട്ടങ്ങള് അവസാനിക്കുന്നില്ല. അത് മറക്കരുത്.\nPosted by Jawahar Dreams at 8:22 AM\nLabels: പോരാട്ടം, സാസ്കാരികം, സ്ത്രീ


കരിപ്പൂരില് നിന്നും വലിയ വിമാനങ്ങളുടെ സര്‍വീസ് ഉടന് ആരംഭിക്കുമെന്ന് ഉറപ്പു നല്‍കി എയര് ഇന്ത്യ\nSaturday, December 07, 2019 00:09:48 AM\nസ്വന്തം ലേഖകന്: കരിപ്പൂരില് നിന്നും വലിയ വിമാനങ്ങളുടെ സര്‍വീസ് ഉടന് ആരംഭിക്കുമെന്ന് ഉറപ്പു നല്‍കി എയര് ഇന്ത്യ. വലിയ വിമാനങ്ങള് സര്‍വീസ് ആരംഭിക്കുന്നതിന് മുന്നോടിയായി എയര് ഇന്ത്യ ചെയര്‍മാന് പ്രദീപ് സിംഗ് ഖരോള കരിപ്പൂരിലെത്തിയപ്പോഴാണ് ഉറപ്പ് നല്‍കിയത്. പികെ കുഞ്ഞാലിക്കുട്ടി എംപിയുമായി അദ്ദേഹം ചര്‍ച്ച നടത്തി.\nവലിയ വിമാനങ്ങളുമായുള്ള എയര് ഇന്ത്യയുടെ സര്‍വീസ് അനിശ്ചിതമായി നീളുന്നതിനിടെയാണ് ചെയര്‍മാന്റെ സന്ദര്‍ശനവും ഉറപ്പും. വലിയ വിമാനങ്ങളുമായി അടുത്ത മാസം മുതല് കരിപ്പൂരില് നിന്ന് സര്‍വീസ് ആരംഭിക്കാനുള്ള ഒരുക്കങ്ങള് എയര്‍ഇന്ത്യ ആരംഭിച്ചു കഴിഞ്ഞു.\nഹജ് യാത്ര കേന്ദ്രമായി വീണ്ടും പ്രഖ്യാപിച്ചതോടെ ആദ്യ ഹജ് വിമാനം കരിപ്പൂരില് നിന്നു തന്നെ ആരംഭിക്കണമെന്ന് പി.കെ.കുഞ്ഞാലിക്കുട്ടി എം.പി ആവശ്യപ്പെട്ടു. കണ്ണൂരില് നിന്ന് ഡല്‍ഹിയിലേക്ക് ആരംഭിക്കുന്ന പുതിയ ആഭ്യന്തര സര്‍വീസ് കരിപ്പൂര് വഴിയാണമെന്ന നിര്‍ദേശവും ചര്‍ച്ചയില് ഉയര്‍ന്നുവന്നു.\nകണ്ണൂര് വിമാനത്താവളത്തില് ഇന്ധന നികുതി 28 ശതമാനത്തില് നിന്ന് ഒരു ശതമാനമാക്കി കുറച്ചതിന്റെ പേരില് കരിപ്പൂരില് നിന്നുള്ള സര്‍വീസുകള് മാറ്റരുതെന്ന ആവശ്യം നേരത്തെ യാത്രക്കാര് ഉന്നയിച്ചിരുന്നു. ഇന്ധന നികുതി കുറച്ചതോടെ കരിപ്പൂരില്‍നിന്നുള്ള ആഭ്യന്തര സര്‍വ്വീസുകള് കണ്ണൂരിലേക്ക് മാറാന് തുടങ്ങിയിരുന്നു. കൂടുതല് ആഭ്യന്തര സര്‍വ്വീസുകള് കണ്ണൂരില്‍നിന്ന് തുടങ്ങിയത് കരിപ്പൂരിന് തിരിച്ചടിയാകുമെന്നാണ് ആശങ്ക.


July 4, 2019 , പി.പി. ചെറിയാന്\nകണക്റ്റിക്കട്ട്: ഇന്ത്യന് വംശജയായ ഷാലിന്റര് കൗര് (39) മാതാപിതാക്കളായ ഹക്കിക്കത്ത് സിംഗ് പരാഗ് (59) പരംജിത് കൗര് (62), ബന്ധു അമര്‍ജിത് കൗര് (58) എന്നിവര് വെടിയേറ്റു കൊല്ലപ്പെട്ട കേസില് പ്രതിയെന്ന് സംശയിക്കുന്ന ഷാലിന്റര് കൗറിന്റെ ഭര്‍ത്താവ്\nഗുര്‍പ്രീത് സിംഗിനെ (37) അറസ്റ്റു ചെയ്തു. ജൂലൈ3ന് ന്യുഹേവന് സുപ്പീരിയര് കോര്‍ട്ടില് ഹാജരാക്കിയ ഇയാള്‍ക്ക് ജാമ്യം ലഭിച്ചില്ല.\nട്രക്ക് ഡ്രൈവറായ പ്രതി സാധാരണ വീട്ടില് വരാറില്ലായിരുന്നു. സംഭവം നടന്ന ഏപ്രില് 28 ന് വീട്ടിലെത്തിയപ്പോള് നാലുപേര് വെടിയേറ്റു നിലത്തു രക്തത്തില് കുളിച്ചു കിടക്കുകയാണെന്നും പൊലീസിനെ വിളിച്ചറിയിച്ചു. എന്താണ് സംഭവിച്ചതെന്നോ, എന്താണ് ചെയ്യേണ്ടതെന്നോ അറിയില്ലെന്നും ഇയാള് പോലീസിനോട് പറഞ്ഞു. അന്വേഷണത്തില് 18 വെടിയുണ്ടകള് മരിച്ചവരുടെ ശരീരത്തില് നിന്നു കണ്ടെത്തി.\nസിഖ് സമൂഹത്തെ ആകെ പിടിച്ചുലച്ച സംഭവമായിരുന്നു ഇത്. ഗുര്‍പ്രീത് സിംഗിനെ സംശയിക്കാതിരുന്നതിനാല് എല്ലാ പിന്തുണയും ഇയാള്‍ക്ക് സിഖ് സമൂഹ നിന്നും ലഭിച്ചു. വിശദമായ അന്വേഷണത്തില് കൊലപാതകം നടത്തിയത് ഗുര്‍പ്രീത് ആണെന്ന് ബോധ്യപ്പെടുകയും ജൂലൈ രണ്ടിന് ഇയാളെ കണക്റ്റിക്കട്ട് വാള്‍മാര്‍ട്ട് പാര്‍ക്കിംഗ് ലോട്ടില് നിന്നു അറസ്റ്റു ചെയ്യുകയും ചെയ്തു. കൊലപാതകത്തിന് പ്രേരിപ്പിച്ചതെന്താണെന്ന് പൊലീസ് വെളിപ്പെടുത്തിയിട്ടില്ല.\nപ്രതിക്ക് പതിനൊന്നും ഒന്‍പതും വയസ്സുള്ള രണ്ടു പെണ്‍കുട്ടികളും അഞ്ചു വയസ്സുള്ള ആണ്‍കുട്ടിയും ഉണ്ട്. സംഭവം നടക്കുമ്പോള് കുട്ടികള് വീട്ടിലുണ്ടായിരുന്നില്ലെന്ന് പൊലീസ് പറഞ്ഞു.


തദ്ദേശ തിരഞ്ഞെടുപ്പ്; പഞ്ചാബിൽ തകർന്നടിഞ്ഞ് ബിജെപി; കോൺഗ്രസിന് വൻ മുന്നേറ്റം| Malayala Manorama\nതദ്ദേശ തിരഞ്ഞെടുപ്പ്; പഞ്ചാബിൽ തകർന്നടിഞ്ഞ് ബിജെപി; കോൺഗ്രസിന് വൻ മുന്നേറ്റം\nസ്വന്തം ലേഖകൻ February 17, 2021 02:52 PM IST\nകര്‍ഷക പ്രതിഷേധങ്ങള്‍ക്കിടെ പഞ്ചാബിലെ തദ്ദേശ തിരഞ്ഞെടുപ്പില് ബിജെപിക്ക് വന് തിരിച്ചടി. എട്ട് കോര്‍പ്പറേഷനിലേക്കും 109 നഗര പഞ്ചായത്തുകളിലേക്കും നടന്ന തിരഞ്ഞെടുപ്പില് കോണ്‍ഗ്രസ് മുന്നേറ്റമാണ്. ബിജെപി ശക്തി കേന്ദ്രങ്ങളിലും പാര്‍ട്ടിക്ക് കാലിടറി.\nകര്‍ഷക പ്രക്ഷോഭം ആരംഭിച്ചതിന് ശേഷം പഞ്ചാബില് നടന്ന ആദ്യ രാഷ്ട്രീയ പരീക്ഷണത്തിലാണ് ബിജെപിക്ക് കാലിടറിയത്. വോട്ടെടുപ്പ് പുരോഗമിക്കുമ്പോള് 8 കോര്‍പ്പറേഷനിലും കോണ്‍ഗ്രസാണ് മുന്നില്. ബതാല, പത്താന്‍കോട്ട് കോര്‍പ്പറേഷന് കോണ്‍ഗ്രസ് തൂത്തുവാരി. ബിജെപിക്ക് സ്വാധീനമുള്ള ഗുരുദാസ്പൂര് നഗരപഞ്ചായത്തില് ആകെയുള്ള 29 വാര്‍ഡുകളും കോണ്‍ഗ്രസ് നേടി. കോര്‍പ്പറേഷനുകളിലും നഗരപഞ്ചായത്തുകളിലും ബിജെപി നില പരിതാപകരമാണ്.\nനേരത്തെ ബിജെപി സഖ്യകക്ഷിയായിരുന്ന ശിരോമണി അകാലിദളിനും കാര്യമായ നേട്ടമുണ്ടാക്കാനായില്ല. മജീദ, മാലൗട്ട് നഗരപഞ്ചായത്തുകള് അകാലിദള് നേടി. ചില നഗരപഞ്ചായത്തുകളില് ആംആദ്മി പാര്‍ട്ടി മികച്ച പ്രകടനം കാഴ്ചവച്ചെങ്കിലും ഇവിടങ്ങളില് കോണ്‍ഗ്രസിനെ മറികടക്കാനായില്ല. ശ്രീ അനന്ത്പൂര് സാഹിബില് 13 വാര്‍ഡിലും സ്വതന്ത്രന്മാരാണ് വിജയിച്ചത്. ഹോഷിയാര്‍പൂരില് ബിജെപി മുന്‍മന്ത്രി ത്രിക്ഷാന് സൂദിന്‍റെ ഭാര്യ പരാജയപ്പെട്ടു. വിവാദ കാര്‍ഷിക നിയമങ്ങള്‍ക്കെതിരെയുള്ള ജനവിധിയാണിതെന്ന് കോണ്‍ഗ്രസ് പ്രതികരിച്ചു. 2015ലെ തിരഞ്ഞെടുപ്പില് അകാലിദളും ബിജെപിയും സഖ്യത്തിലാണ് മല്‍സരിച്ചത്. കഴിഞ്ഞ തവണ6ശതമാനം വോട്ട് കൂടുതല് കോണ്‍ഗ്രസിനേക്കാള് സഖ്യത്തിന് ലഭിച്ചിരുന്നു. അകാലിദള് സഖ്യം വിട്ടതും ബിജെപിയുടെ കനത്ത തിരിച്ചടിക്ക് കാരണമായി.


തട്ടിക്കൊണ്ടുപോകാൻ വന്ന വരോട് ഒറ്റയ്ക്ക് നേരിട്ട് അമ്മ നാലു വയസ്സുള്ള മകളെ – Thozhil vartha\nതട്ടിക്കൊണ്ടുപോകാൻ വന്ന വരോട് ഒറ്റയ്ക്ക് നേരിട്ട് അമ്മ നാലു വയസ്സുള്ള മകളെ\nനാലു വയസ്സുള്ള തൻറെ മകളെ തട്ടിക്കൊണ്ടു പോകാൻ ശ്രമിച്ച രണ്ടംഗ സംഘത്തെ ധീരമായി നേരിട്ട് കുഞ്ഞിനെ രക്ഷപ്പെടുത്തിയ അമ്മയുടെ വീഡിയോ ആണ് ഇപ്പോൾ സോഷ്യൽ മീഡിയയിൽ കൈയടി നേടി കൊണ്ടിരിക്കുന്നത്. വീട്ടിലെത്തി യുവതിയോട് വെള്ളം ചോദിച്ച ശേഷം ശ്രദ്ധ തിരിച്ച് പെൺകുട്ടിയെ തട്ടിക്കൊണ്ടുപോകാൻ ഉള്ള ശ്രമം അമ്മയുടെ ധൈര്യം കാരണം അവരെ ചെറുത്തു തോൽപ്പിക്കാൻ സാധിച്ചു. ചൊവ്വാഴ്ച വൈകിട്ട് കിഴക്ക് ഡൽഹിക്ക് സമീപമാണ് ഈ നാടകീയ രംഗങ്ങൾ അരങ്ങേറിയത്. വൈകിട്ട് നാലോടെ ബൈക്കിലെത്തിയ രണ്ടുപേർ വെള്ളം ചോദിച്ചു വീട്ടിലെത്തുകയായിരുന്നു.\nയുവതി വെള്ളമെടുക്കാനായി മാറിയപ്പോൾ വാതിലിന് സമീപത്ത് നിന്നിരുന്ന കുട്ടിയെ ഒരാൾ തട്ടിയെടുത്ത് ഓടുകയായിരുന്നു. കുട്ടിയെ തട്ടിയെടുത്ത ബൈക്കിൽ രക്ഷപ്പെടാൻ നോക്കിയ അവർ അപ്പോഴേക്കും അമ്മ ഓടിയെത്തി ബൈക്ക് തള്ളി താഴെയിട്ടു. സംഭവത്തിന് സിസിടിവി ദൃശ്യങ്ങൾ പുറത്തുവന്നു. അതിൽ നിന്നാണ് കുട്ടിയെ തട്ടിക്കൊണ്ടുപോകാൻ ഉള്ള ശ്രമവും അമ്മയുടെ ധീരമായ ചെറുത്തു നിൽപ്പും കാണാൻ സാധിച്ചത്. ഈ വിഷയത്തെക്കുറിച്ച് ഇനി കൂടുതലായി കണ്ടു മനസ്സിലാക്കുന്നതിന് നിങ്ങൾ ഈ വീഡിയോ പൂർണമായും കാണേണ്ടതാണ്.